ส่วนที่ 1

การประกอบธุรกิจ

1. ข้อมูลทั่วไป

ชื่อบริษัท บริษัท ทีดับบลิวแซด คอร์ปอเรชั่น จำกัด (มหาชน)

ที่ตั้งสำนักงานใหญ่ 3/1 อาคาร 1 ชั้น 2 โครงการบ้านประชานิเวศน์ 1 ถนนเทศบาลนิมิตเหนือ

แขวงลาดยาว เขตจตุจักร กรุงเทพมหานคร

ลักษณะการประกอบธุรกิจ ประกอบธุรกิจหลักเป็นผู้จำหน่ายและให้บริการต่างๆ
เกี่ยวกับอุปกรณ์สื่อสารโทร คมนาคม ซึ่งประกอบด้วยโทรศัพท์เคลื่อนที่ ซิมการ์ด บัตรเติมเงิน
และอุปกรณ์เสริม

เลขทะเบียนบริษัท 0107574800285

โทรศัพท์ 0-2954-3333

โทรสาร 0-2954-3398

เว็บไซต์ www.twz.co.th

อีเมล์ ติดต่อกรรมการอิสระ independentdirector@twz.co.th

ติดต่อนักลงทุนสัมพันธ์ IR@twz.co.th

ติดต่อเลขานุการบริษัท secretary@twz.co.th

ทุนจดทะเบียน 342,857,143.60 บาท แบ่งออกเป็นหุ้นสามัญ 3,428,571,436 หุ้น

มูลค่าหุ้นละ 0.10 บาท

ทุนจดทะเบียนที่เรียกชำระแล้ว 240,000,000.50 บาท แบ่งออกเป็นหุ้นสามัญ 2,400,000,005
หุ้น

มูลค่าหุ้นละ 0.10 บาท (ณ วันที่ 31 ธันวาคม 2556)

นายทะเบียนผู้ถือหุ้น บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 ถนนรัชดาภิเษก แขวงคลองเตย เขตคลองเตย กรุงเทพมหานคร 10110

โทรศัพท์ (66) 2229-2800

โทรสาร (66) 2359-1262

ผู้สอบบัญชี นางสาวจินตนา มหาวนิช

ผู้สอบบัญชีรับอนุญาต เลขที่ 4687

สำนักงานสอบบัญชี ซี แอนด์ เอ

เลขที่ 2210/51 ถนนราธิวาสราชนครินทร์ แขวงช่องนนทรี
เขตยานนาวา กรุงเทพมหานคร 10120

โทรศัพท์ (66) 2678-0750

โทรสาร (66) 2678-0661

2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

บริษัท ทีดับบลิวแซด คอร์ปอเรชั่น จำกัด (มหาชน) (“บริษัท”) เดิมชื่อบริษัท พี.ซี.คอมมูนิเคชั่น
แอนด์ ทรานสปอร์ต จํากัด
ก่อตั้งจากประสบการณ์การเป็นผู้จำหน่ายโทรศัพท์เคลื่อนที่และอุปกรณ์สื่อสาร ของนายพุทธชาติ
รังคสิริ ซึ่งเป็นผู้ที่ริเริ่มเปิดร้านจำหน่ายโทรศัพท์เคลื่อนที่ในศูนย์การค้ามาบุญครองเป็นรายแรก
ต่อมาในวันที่ 22 ธันวาคม 2536 จึงจดทะเบียนจัดตั้งเป็นบริษัท พี.ซี.คอมมูนิเคชั่น แอนด์
ทรานสปอร์ต จำกัด ด้วยทุนจดทะเบียนเริ่มแรกจํานวน 1,000,000 บาท
โดยมีวัตถุประสงค์หลักในการประกอบธุรกิจเป็นผู้จำหน่ายโทรศัพท์เคลื่อนที่และอุปกรณ์สื่อสาร
และจากการที่ผู้บริหารของบริษัทมีประสบการณ์ ความสามารถ
และมีความชำนาญในธุรกิจสื่อสารโทรคมนาคม ส่งผลทำให้บริษัทสามารถขยายธุรกิจได้อย่างต่อเนื่อง
และในปี 2537 บริษัทได้รับสิทธิในลักษณะแฟรนไชส์จากบริษัท แอดวานซ์ อินโฟร์ เซอร์วิส จำกัด
(มหาชน) (“AIS”) ภายใต้เครื่องหมายการค้าและชื่อทางการค้าว่า “เทเลวิซ (Telewiz)”
ในการจำหน่ายสินค้าและให้บริการด้านต่างๆ เช่น การให้บริการรับจดทะเบียนเลขหมาย
การให้บริการเกี่ยวกับงานทะเบียนต่างๆ และเป็นผู้ให้บริการรับชำระค่าบริการหรือค่าใช้จ่ายอื่นๆ
โดยบริษัทได้เปิดร้านเทเลวิซสาขาแรกที่ศูนย์การค้าเซ็นทรัลพลาซ่ารามอินทรา
หลังจากนั้นบริษัทได้ดำเนินการขยายสาขาเพิ่มขึ้นตามการเติบโตของอุตสาหกรรมโทรศัพท์เคลื่อนที่
โดยปัจจุบันบริษัทมีสาขาจำนวนทั้งสิ้น 33 สาขาแบ่งเป็นสาขาภายใต้ชื่อ Telewiz จำนวน 21
สาขา Telewiz Express จำนวน 3 สาขา และภายใต้ชื่อ TWZ Shop จำนวน 9 สาขา

บริษัทได้รับรางวัลต่างๆ มากมายจาก AIS อย่างต่อเนื่องเป็นเวลานานกว่า 10 ปี อาทิเช่น
รางวัลร้านเทเลวิซยอดเยี่ยมประจำปี รางวัลร้านเทเลวิซ ยอดขายสูงสุด
รางวัลตัวแทนจำหน่ายดีเด่นประเภทยอดขายสูงสุด รางวัล GSM Advance Top Sales รางวัล
1-2-Call! Top Sales รางวัล Quality Telewiz of the Year รางวัลร้านเทเลวิซดีเด่น
“Top Performance” รางวัลคุณภาพงานบริการดีเด่น รางวัลคุณภาพงานจดทะเบียนสูงสุด
และรางวัลคุณภาพงานบริหารดีเด่นสูงสุด เป็นต้น

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงานที่ผ่านมาของบริษัท

+-----------+----------------------------------------------------------+
| ปี         | เหตุการณ์ที่สําคัญ                                             |
+===========+==========================================================+
| 2548      | -   บริษัทได้ดำเนินการแปรสภาพเป็นบริษัทมหาชน                    |
|           |     เปลี่ยนแปลงมูลค่าหุ้นที่ตราไว้จาก 5 บาท เป็น 1 บาท             |
|           |     รวมทั้งเพิ่มทุนจดทะเบียนจาก 180 ล้านบาท เป็น 240 ล้านบาท      |
|           |     โดยการออกหุ้นสามัญใหม่จำนวน 60 ล้านหุ้น                     |
|           |     เสนอขายหลักทรัพย์แก่ประชาชนทั่วไปจำนวน 59 ล้านหุ้น            |
|           |     และเสนอขายแก่กรรมการและพนักงานของบริษัทจำนวน 1 ล้านหุ้น     |
|           |     และน                                                 |
|           | ำหุ้นสามัญของบริษัทเข้าจดทะเบียนในตลาดหลักทรัพย์แห่งประเทศไทยเมื่อวันที่ |
|           |     18 พฤศจิกายน 2548                                     |
|           |                                                          |
|           | -   ได้รับการแต่งตั้งจาก บริษัท DW Mobile (HK) Limited          |
|           |     ให้เป็นผู้จัดจำหน่ายโทรศัพท์เคลื่อนที่ Dmobo                     |
|           |     ซึ่งเป็นโทรศัพท์เคลื่อนที่ของ Disney เพียงรายเดียวในประเทศไทย   |
+-----------+----------------------------------------------------------+
| 2549      | -   ได้รับการแต่งตั้งเป็นผู้จัดจำหน่ายโทรศัพท์เคลื่อนที่สำหรับยี่ห้อ         |
|           |     “Lenovo” จาก Lenovo Mobile Communication Technology  |
|           |     Ltd.                                                 |
|           |                                                          |
|           | -   ได้รับการแต่งตั้งเป็นผู้จัดจำหน่ายโทรศัพท์เคลื่อนที่สำหรับยี่ห้อ “Amoi”  |
|           |     จาก Amoi Electronics Co., Ltd.                       |
|           |                                                          |
|           | -   ได้รับการแต่งตั้งเพื่อดำเนินศูนย์บริการของ BenQ-Siemens         |
|           |                                                          |
|           | -   ได้รับการแต่งตั้งเป็นผู้จัดจำหน่ายสินค้าโทรศัพท์เคลื่อนที่             |
|           |     สินค้าอิเล็กทรอนิกส์และเครื่องใช้ไฟฟ้าของบริษัท ไฮเออร์ บิสซิเนส    |
|           |     (ประเทศไทย) จำกัด                                     |
+-----------+----------------------------------------------------------+
| 2550      | -   จัดตั้งบริษัทย่อย 1 บริษัท คือ บริษัท แซม คอร์ปอเรชั่น จำกัด        |
|           |     เพื่อจัดจำหน่ายโทรศัพท์เคลื่อนที่ยี่ห้อ SAMSUNG ด้วยทุนจดทะเบียน 20  |
|           |     ล้านบาท โดยบริษัทถือหุ้นร้อยละ 99.99                        |
|           |                                                          |
|           | -   ได้รับการแต่งตั้งเป็นตัวแทนจำหน่ายโทรศัพท์เคลื่อนที่ MOTOROLA      |
+-----------+----------------------------------------------------------+
| 2551      | -   เปลี่ยนแปลงมูลค่าหุ้นสามัญที่ตราไว้ จากเดิมหุ้นละ 1.00 บาท        |
|           |     เป็นหุ้นละ 0.10 บาท โดยจากเดิมบริษัทมีทุนจดทะเบียนจำนวน       |
|           |     240.00 ล้านบาท แบ่งเป็นหุ้นสามัญจำนวน 240 ล้านหุ้น            |
|           |     มูลค่าที่ตราไว้หุ้นละ 1.00 บาท                              |
|           |     เปลี่ยนแปลงใหม่เป็นทุนจดทะเบียนจำนวน 240.00 ล้านบาท         |
|           |     แบ่งเป็นหุ้นสามัญจำนวน 2,400 ล้านหุ้น มูลค่าที่ตราไว้หุ้นละ 0.10    |
|           |     บาท เพื่อเพิ่มสภาพคล่องให้กับหุ้นสามัญของบริษัท                  |
|           |                                                          |
|           | -   เข้าทำสัญญาสิทธิการเช่าที่ดินกับการรถไฟแห่งประเทศไทย           |
|           |     เนื้อที่ประมาณ 6,126 ตารางเมตร บนถนนรับนถนนรัชดาภิเษก มูลค่า  |
|           |     88.30 ล้านบาท โดยสัญญามีอายุ 24 ปี                        |
|           |     เพื่อก่อสร้างโฮมออฟฟิศเพื่อการพาณิชย์                         |
|           |                                                          |
|           | -   จัดจำหน่ายโทรศัพท์เคลื่อนที่ภายใต้เครื่องหมายการค้า “TWZ” และ    |
|           |     “NOKTEL”                                             |
|           |     ซึ่งเป็นตราสินค้าของบริษัทโดยเป็นสินค้าที่สั่งผลิต                  |
|           | และนำเข้าจากประเทศจีนและมีการบริหารการตลาดอย่างครบวงจรทั้งค้าปลีก |
|           |                                                          |
|           |   และค้าส่ง                                                |
+-----------+----------------------------------------------------------+
| 2552      | -   บริษัท แซม คอร์ปอเรชั่น จำกัด                              |
|           |     ซึ่งเป็นบริษัทย่อยของบริษัทได้จดทะเบียนเลิกกิจการ เมื่อวันที่ 11      |
|           |     ธันวาคม 2552                                          |
|           |                                                          |
|           | -   เริ่มก่อสร้างโครงการพัฒนาอสังหาริมทรัพย์(ส่วนแรก)              |
|           |     เป็นโฮมออฟฟิศเพื่อการพาณิชย์จำนวน 16 ยูนิต                   |
+-----------+----------------------------------------------------------+
| 2553      | -   ออกใบสำคัญแสดงสิทธิที่จะซื้อหุ้นสามัญของบริษัทจำนวน 599,999,987  |
|           |     หน่วย เพื่อจัดสรรให้แก่ผู้ถือหุ้นเดิมของบริษัท ตามสัดส่วนการถือหุ้น     |
|           |     ในอัตราส่วน 4 หุ้นสามัญ ต่อ 1 ใบสำคัญแสดงสิทธิที่จะซื้อหุ้นสามัญ     |
|           |     ในราคาการใช้สิทธิตามใบสำคัญแสดงสิทธิหุ้นละ 0.90 บาท          |
|           |     รวมทั้งเพิ่มทุนจดทะเบียนของบริษัทอีกจำนวน 60 ล้านบาท           |
|           |     โดยการออกหุ้นสามัญเพิ่มทุนจำนวน 600 ล้านหุ้น มูลค่าที่ตราไว้หุ้นละ   |
|           |     0.10 บาท เพื่อรองรับการใช้สิทธิใบสำคัญแสดงสิทธิ               |
|           |     ทำให้ทุนจดทะเบียนของบริษัทเพิ่มขึ้นจาก 240 ล้านบาท เป็น 300     |
|           |     ล้านบาท แบ่งออกเป็นหุ้นสามัญจำนวน 3,000 ล้านหุ้น              |
|           |     มูลค่าที่ตราไว้หุ้นละ 0.10 บาท                              |
+-----------+----------------------------------------------------------+
| 2554      | -   ณ วันที่ 25 พฤษภาคม 2554                                |
|           |     ซึ่งเป็นวันใช้สิทธิข                                        |
|           | องใบสำคัญแสดงสิทธิครั้งสุดท้ายคงเหลือใบสำคัญแสดงสิทธิที่ยังไม่มีการใช้สิทธิ |
|           |     จำนวน 599,999,982 หน่วย                               |
|           |     ใบสำคัญแสดงสิทธิที่คงเหลือดังกล่าวจึงสิ้นสภาพลงทันที              |
|           |                                                          |
|           | -   จัดสร                                                 |
|           | รหุ้นสามัญใหม่ให้แก่ผู้ใช้สิทธิตามใบสำคัญแสดงสิทธิที่จะซื้อหุ้นสามัญจำนวนทั้งสิ้น |
|           |     5 หุ้นในราคา 0.90 บาทต่อหุ้น                              |
|           |     ทำให้ทุนที่ออกและเรียกชำระแล้วเพิ่มขึ้นเป็น 240,000,000.50      |
|           |     ล้านบาท (หุ้นสามัญ 2,400,000,005 หุ้น มูลค่าหุ้นล่ะ 0.10 บาท)   |
|           |                                                          |
|           | -   เมื่อวันที่ 13 มกราคม 2554 จัดตั้งบริษัทย่อย 1 บริษัท คือ TWZ      |
|           |     INTERNATIONAL LIMITED ด้วยทุนจดทะเบียน 1,000,000.00     |
|           |     ดอลล่าร์ฮองกง โดยบริษัทถือหุ้นร้อยละ 100.00                  |
|           |     เพื่อจัดหาและจัดจำหน่ายโทรศัพท์เคลื่อนที่ และอุปกรณ์สื่อสาร         |
|           |                                                          |
|           | -   ในปี 2554 เริ่มก่อสร้างโครงการพัฒนาอสังหาริมทรัพย์(ส่วนที่สอง)    |
|           |     เป็นโฮมออฟฟิศเพื่อการพาณิชย์จำนวน 14 ยูนิต                   |
+-----------+----------------------------------------------------------+
| 2555      | -   เมื่อวันที่ 16 กุมภาพันธ์ 2555 จัดตั้งสำนักงานตัวแทนในเมื่องเซินเจิ้น  |
|           |     ประเทศจีน                                             |
|           |     เพื่อประกอบธุรกิจบริหารต้นทุนสินค้าและควบคุมคุณภาพของสินค้า       |
+-----------+----------------------------------------------------------+
| 2556      | -   ลดทุนจดทะเบียนของบริษัทจาก 300,000,000.00 บาท เหลือ       |
|           |     240,000,000.50 บาท โดยการตัดหุ้นสามัญที่ยังไม่ได้ จำหน่ายจำนวน |
|           |     599,999,995 หุ้น มูลค่าที่ตราไว้หุ้นละ 0.10 บาท รวม           |
|           |     59,999,999.50 บาท ทั้งนี้หุ้นสามัญที่ยังไม่ได้จำหน่ายดังกล่าว       |
|           |     เป็นหุ้นสา                                              |
|           | มัญที่ออกเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัท |
|           |     (TWZ-W1)                                             |
|           |     ที่ให้กับผู้ถือหุ้นเดิมตามสัดส่วนของการถือหุ้นซึ่งได้หมดอายุตั้งแต่วันที่ 25  |
|           |     พฤษภาคม 2554                                         |
|           |                                                          |
|           | -   ออกใบสำคัญแสดงสิทธิที่จะซื้อหุ้นสามัญของบริษัท (TWZ-W2) จำนวน    |
|           |     1,028,571,431                                        |
|           |     หน่วยเพื่อจัดสรรให้แก่ผู้ถือหุ้นเดิมของบริษัทตามสัดส่วนของการถือหุ้น 7  |
|           |     หุ้นต่อ 3 หน่วย ใบสำคัญแสดงสิทธิราคาการใช้สิทธิ 0.40 บาทต่อหุ้น   |
|           |     รวมทั้ง เพิ่มทุนจดทะเบียนของบริษัทอีกจำนวน 102,857,143.10 บาท |
|           |     โดยออกหุ้นสามัญเพิ่มทุนจำนวน 1,028,571,431 หุ้น              |
|           |     มูลค่าที่ตราไว้หุ้นละ 0.10 บาท                              |
|           |     ส่งผลให้ทุนจดทะเบียนของบริษัทเพิ่มขึ้นจาก 240,000,000.50 บาท   |
|           |     เป็น 342,857,143.60 บาท แบ่งออกเป็นหุ้นสามัญจำนวน          |
|           |     3,428,571,436 หุ้น มูลค่าที่ตราไว้หุ้นละ 0.10 บาท             |
|           |                                                          |
|           | -   ซื้อหุ้นของบริษัท ปิยะชาติ จำกัด จากผู้ถือหุ้นเดิม ซึ่งได้แก่ บริษัท อาร์ที |
|           |     โฮลดิ้ง จำกัด และบริษัท บางกอก ฟอเรสต์ จำกัด (ผู้ขาย) จำนวน   |
|           |     49,998 หุ้น คิดเป็นสัดส่วนประมาณร้อยละ 99.996               |
|           |     ของทุนจดทะเบียนของบริษัท ปิยะชาติ จำกัด รวมเป็นเงินทั้งสิ้น       |
|           |     120,000,000.00 บาท                                   |
|           |                                                          |
|           | -   วันที่ 20 กันยายน 2556 จัดตั้งบริษัท ทีแซด เทรดดิ้ง จำกัด         |
|           |     เป็นบริษัทย่อย ทุนจดทะเบียน 3,000,000 บาท จำนวน 300,000 หุ้น |
|           |     มูลค่าหุ้นละ 10 บาท โดยมีวัตถุประสงค์เพื่อเป็นผู้จำหน่าย นำเข้า     |
|           |     และส่งออก                                             |
|           |     พร้อมทั้งให้บริการหลังการขายสำหรับสินค้าประเภทโทรศัพท์เคลื่อนที่    |
|           |     อุปกรณ์เสริม คอมพิวเตอร์ และสินค้าอิเล็กทรอนิกส์ ฯ              |
+-----------+----------------------------------------------------------+

2.2 ภาพรวมของการประกอบธุรกิจ

  บริษัทประกอบธุรกิจหลักเป็นผู้จำหน่ายโทรศัพท์เคลื่อนที่ ซิมการ์ด และให้บริการเติมเงินในระบบ
  Digital GSM Advance และระบบ Digital GSM 1800 และอุปกรณ์เสริมต่างๆ
  โดยบริษัทได้รับสิทธิในลักษณะแฟรนไชส์จาก AIS ในการจำหน่ายสินค้าและให้บริการด้านต่างๆ
  ภายใต้เครื่องหมายการค้าและชื่อทางการค้าว่า “เทเลวิซ (Telewiz)” จำนวน 21 สาขา
  และ “เทเลวิซ เอ็กซ์เพรส (Telewiz Express)” จำนวน 3 สาขา

  ปัจจุบันบริษัทเป็นผู้จัดจำหน่ายโทรศัพท์เคลื่อนที่ภายใต้ชื่อ “TWZ” ซึ่งเป็นตราผลิตภัณฑ์ของบริษัท
  โดยบริษัทนำสินค้าเข้าจากประเทศจีน
  ซึ่งปัจจุบันผู้บริโภคให้การยอมรับในสินค้าจากประเทศจีนมากขึ้น
  เนื่องจากสินค้าดังกล่าวมีราคาถูกและมีฟังก์ชั่นการใช้งานที่สามารถตอบสนองความต้องการของผู้บริโภคได้เป็นอย่างดี
  นอกจากนี้ บริษัทยังเป็นตัวแทนจำหน่ายโทรศัพท์เคลื่อนที่ให้กับผู้จำหน่าย (Distributor)
  รายใหญ่ จำนวน 2 บริษัท ประกอบด้วย บริษัท ไวร์เลส ดีไวซ์ ซัพพลาย จำกัด และบริษัท
  เอ็มลิ้งค์ เอเชีย คอร์ปอเรชั่น จำกัด (มหาชน)
  รวมทั้งมีการซื้อเพิ่มเติมจากตัวแทนจำหน่ายรายอื่นในประเทศไทย
  เนื่องจากผู้จัดจำหน่ายแต่ละรายจะได้รับสิทธิในการจำหน่ายโทรศัพท์เคลื่อนที่เฉพาะรุ่น
  และบางยี่ห้อ จากการเป็นผู้จัดจำหน่ายและตัวแทนจำหน่ายสินค้าหลายราย
  ส่งผลทำให้บริษัทมีสินค้าที่หลากหลาย สามารถตอบสนองความต้องการของผู้บริโภคได้ทุกกลุ่ม

  นอกจากนี้ บริษัทยังได้มีการประกอบธุรกิจพัฒนาอสังหาริมทรัพย์
  โดยจะมุ่งเน้นพัมนาอสังหาริมทรัพย์ในทำเลที่เป็นจังหวัดใหญ่ หรือเป็นแหล่งท่องเที่ยวที่สำคัญ
  อยู่ใกล้ระบบขนส่งมวลชน และมีการคมนาคมที่สะดวก
  ซึ่งธุรกิจอสังหาริมทรัพย์จะเป็นหนึ่งธุรกิจที่จะเข้ามาช่วยเสริมสร้างรายได้รวมและผลกำไรให้แก่บริษัท
  โดย เมื่อวันที่ 11 มีนาคม 2551 บริษัทจึงได้เข้าทำสัญญาสิทธิการเช่าที่ดินริมถนนรัชดาภิเษก
  จากการรถไฟแห่งประเทศไทย เนื้อที่ประมาณ 6,126 ตารางเมตร มูลค่า 88.30 ล้านบาท
  และเมื่อวันที่ 1 ตุลาคม 2556 บริษัทได้ซื้อหุ้นของบริษัท ปิยะชาติ จำกัด จากผู้ถือหุ้นเดิมได้แก่
  บริษัท อาร์ที โฮลดิ้ง จำกัด และบริษัท บางกอก ฟอเรสต์
  ส่งผลให้บริษัทมีประโยชน์จากการใช้สัญญาสิทธิการเช่าที่ดินจากการรถไฟแห่งประเทศไทยริมถนนรัชดาภิเษก
  เนื้อที่เพิ่มขึ้นอีกประมาณ 5,909.20 ตารางเมตร โดยสัญญาของทั้งบริษัทและบริษัทย่อยมีอายุ 24
  ปี เพื่อก่อสร้างโฮมออฟฟิศ และอาคารสำนักงาน เพื่อการพาณิชย์
  ซึ่งทำเลดังกล่าวเป็นทำเลที่ดีติดสถานีรถไฟฟ้าใต้ดินรัชดาภิเษก
  และบริษัทมีแผนที่จะพัฒนาโครงการอสังหาริมทรัพย์เพิ่มเติมจากที่มีอยู่โดยจะพิจารณาถึงความคุ้มค่าของการลงทุนเป็นเกณฑ์ในการตัดสินใจต่อไป

  ปัจจุบัน บริษัทมีสาขาจำนวน 33 แห่ง โดยแบ่งเป็นสาขาภายใต้ชื่อ Telewiz จำนวน 21 สาขา
  Telewiz Express จำนวน 3 สาขา และ TWZ Shop จำนวน 9 สาขา
  โดยมีรายละเอียดดังต่อไปนี้

  ----------- -------------------------- --------------------------------
  ชื่อร้าน       สถานที่ตั้ง                    

  TELEWIZ     1. ห้อง 333/1 ชั้น 3          12. ห้อง 2121B ชั้น G ไทยพาณิชย์ ปาร์ค
              ศูนย์การค้าเซ็นทรัลซิตี้ปิ่นเกล้า     พลาซ่า

              2. ห้อง 305 ชั้น 3            13. ห้อง 3033 ชั้น 3
              ศูนย์การค้าเซ็นทรัลพระราม 3     ศูนย์การค้าแฟชั่นไอส์แลนด์

              3. ชั้น 1 เทสโก้ โลตัส         14. ห้อง 509A ชั้น 5
              สาขาแจ้งวัฒนะ                ศูนย์การค้าเซ็นทรัลซิตี้บางนา

              4. ชั้น 2 เทสโก้ โลตัส         15. ชั้นใต้ดิน ศูนย์การค้า บิ๊กซี
              สาขาสุขุมวิท 50               ซูเปอร์เซ็นเตอร์ สาขาบางนา

              5. ชั้น 2 เทสโก้ โลตัส         16. ห้อง A1 ชั้น 5
              สาขาหลักสี่                   ศูนย์การค้าเซ็นทรัลซิตี้บางนา

              6. ชั้น 1 เทสโก้ โลตัส         17. มหาวิทยาลัยเกษตรศาสตร์
              สาขารัตนาธิเบศร์              อาคารจอดรถงามวงศ์วาน 1

              7. ชั้น 2 เทสโก้ โลตัส         18. ห้อง 225 ชั้น 2
              สาขาพระราม 3               ศูนย์การค้าเซ็นทรัลพลาซ่า พระราม 2

              8. ชั้น 2 เทสโก้ โลตัส         19. ห้อง L007/1 ชั้น 3
              สาขาบางนาตราด              อาคารชินวัตรทาวเวอร์ 3

              9. ชั้น 1 เทสโก้ โลตัส         20. ห้อง GCRB109 ศูนย์การค้าบิ๊กซี
              สาขาศรีนครินทร์               ซูเปอร์เซ็นเตอร์ บางพลี

              10. ห้อง 309/1 ชั้น 3         21. ชั้นใต้ดิน ศูนย์การค้า
              ศูนย์การค้าเซ็นทรัลรามอินทรา     บิ๊กซีซูเปอร์เซ็นเตอร์
                                         สาขาดอนเมืองสะพานใหม่

              11. ห้อง 336/3 ชั้น 3          
              ออลซีซันส์คอมเพล็กซ์            

  TELEWIZ     1. ห้อง A115,122,126        3. ชั้น 1 ศูนย์การค้าโฮมโปร สาขาบางนา
  EXPRESS     ตลาดบองมาร์เช่               

              2. ห้อง F1/10 ห้างคาร์ฟูร์       
              สาขาพระราม 2               

  TWZ SHOP    1. ห้อง 244 ชั้น 2            6. ห้อง 341/2 ชั้น 3
              ศูนย์การค้าเซ็นทรัลพลาซ่า        ศูนย์การค้าเซ็นทรัลปิ่นเกล้า
              ลาดพร้าว                    

              2. ห้อง A-16 ชั้น 1           7. ห้อง B18 ชั้น B1
              อาคารหลักสี่พลาซ่า             ศูนย์การค้าเซ็นทรัลพระราม 9

              3. ชั้น 2 ตึกคอมโฆษะ ขอนแก่น   8. ห้อง 100/1-2 ต.แม่สอด อ.แม่สอด
                                         จ.ตาก

              4. ชั้น 4 อาคารเอ็ม บี เค      9. ห้อง F105-106 ตลาดบองมาร์เช่
              เซ็นเตอร์                    

              5. ห้อง 320 ชั้น 3             
              ศูนย์การค้าเซ็นทรัลเชียงใหม่      
  ----------- -------------------------- --------------------------------

2.3 โครงสร้างรายได้ของบริษัท

  โครงสร้างรายได้ของบริษัทระหว่าง ปี 2554-2556 สามารถสรุปได้ดังนี้

(หน่วย : ล้านบาท)

+-------------------------+-------+-----+-------+-----+-------+------+
| ประเภทรายได้             | ปี     |     | ปี     |     | ปี     |      |
|                         | 2554  |     | 2555  |     | 2556  |      |
+-------------------------+-------+-----+-------+-----+-------+------+
|                         | จำน   | %   | จำน   | %   | จำน   | %    |
|                         | วนเงิน |     | วนเงิน |     | วนเงิน |      |
+-------------------------+-------+-----+-------+-----+-------+------+
| รายได้จากการขาย          | 3,2   | 83  | 3,4   | 83  | 3,8   | 9    |
|                         | 57.84 | .33 | 47.77 | .33 | 06.38 | 4.47 |
| - โทรศัพท์เคลื่อนที่          |       |     |       |     |       |      |
+-------------------------+-------+-----+-------+-----+-------+------+
| - อุปกรณ์เสริม             | 16.28 | 0   | 43.26 | 0   | 26.16 | 0.65 |
|                         |       | .42 |       | .42 |       |      |
+-------------------------+-------+-----+-------+-----+-------+------+
| - ซิมการ์ดและบัตรเติมเงิน    | 4     | 10  | 1     | 10  | 12.90 | 0.32 |
|                         | 21.16 | .77 | 49.42 | .77 |       |      |
+-------------------------+-------+-----+-------+-----+-------+------+
| รวมรายได้จากการขาย       | 3,6   | 94  | 3,6   | 94  | 3,8   | 9    |
|                         | 95.28 | .52 | 40.45 | .52 | 45.44 | 5.44 |
+-------------------------+-------+-----+-------+-----+-------+------+
| รายได้จากการบริการ        | 0.58  | 0   | 0.25  | 0   | 0.06  | 0.00 |
|                         |       | .01 |       | .01 |       |      |
| - จากศูนย์บริการ           | 25.42 |     | 28.65 |     | 34.02 | 0.84 |
|                         |       | 0   |       | 0   |       |      |
| - ค่าธรรมเนียมการให้บริการ  | 26.00 | .65 | 28.90 | .65 | 34.08 | 0.84 |
| ^(/1)                   |       |     |       |     |       |      |
|                         |       | 0   |       | 0   |       |      |
| รวมรายได้ค่าบริการ         |       | .67 |       | .67 |       |      |
+-------------------------+-------+-----+-------+-----+-------+------+
| รว                      | 3,7   | 95  | 3,6   | 95  | 3,8   | 9    |
| มรายได้จากการขายและบริการ | 21.28 | .19 | 69.35 | .19 | 79.52 | 6.28 |
+-------------------------+-------+-----+-------+-----+-------+------+
| รายได้จากก               | 1     | 3   | 17.38 | 3   | 92.84 | 2.30 |
| ารขายโครงการอสังหาริมทรัพย์ | 41.56 | .62 |       | .62 |       |      |
|                         |       |     |       |     |       |      |
| เพื่อ                     |       |     |       |     |       |      |
| ให้เช่าภายใต้สัญญาเช่าการเงิน |       |     |       |     |       |      |
+-------------------------+-------+-----+-------+-----+-------+------+
| รายได้จา                 | -     | -   | -     | -   | 2.80  | 0.07 |
| กการขายที่ดินพร้อมสิ่งปลูกสร้าง |       |     |       |     |       |      |
+-------------------------+-------+-----+-------+-----+-------+------+
| ร                       | 36.36 | 0   | 19.68 | 0   | 39.13 | 0.97 |
| ายได้ค่าสนับสนุนการขาย^(/2) |       | .93 |       | .93 |       |      |
+-------------------------+-------+-----+-------+-----+-------+------+
| รายได้อื่น ^(/3)           | 10.27 | 0   | 18.38 | 0   | 15.03 | 0.37 |
|                         |       | .26 |       | .26 |       |      |
+-------------------------+-------+-----+-------+-----+-------+------+
| รายได้รวม                | 3,9   | 100 | 3,7   | 100 | 4,0   | 10   |
|                         | 09.47 | .00 | 24.79 | .00 | 29.32 | 0.00 |
+-------------------------+-------+-----+-------+-----+-------+------+

หมายเหตุ ^(/1)ค่าธรรมเนียมการให้บริการ ประกอบด้วย ค่าธรรมเนียมในการให้บริการของ
AIS (Commission Online) รายได้ค่าบริการเคาน์เตอร์ เซอร์วิส
และรายได้จากค่าบริการเติมเงิน

^(/2) รายได้ค่าสนับสนุนการขาย ประกอบด้วย ค่าส่งเสริมการขายที่ได้รับจากผู้ผลิต ผู้จัดจำหน่าย
และผู้ให้บริการโทรศัพท์เคลื่อนที่จากการที่บริษัทสามารถขายได้ตามเป้าหมายที่กำหนด
และส่วนที่ได้รับเพื่อสนับสนุนการจัดจำหน่าย

^(/3)รายได้อื่น ประกอบด้วย ดอกเบี้ยรับ และกำไรจากอัตราแลกเปลี่ยน เป็นต้น

2.4 เป้าหมายในการดำเนินธุรกิจ

บริษัทมีเป้าหมายที่จะเติบโตอย่างต่อเนื่องทั้งในด้านรายได้จากการขายสินค้าและรายได้จากการให้บริการ
โดยให้ความสำคัญในการเพิ่มความสามารถในการทำกำไร
โดยการเพิ่มช่องทางการจำหน่ายสินค้าเฉพาะทำเลที่อยู่ใน Prime Area
เป็นแหล่งชุมชนที่มีกำลังซื้อ และมีความสะดวกสบายในการไปใช้บริการ
ไม่ว่าจะเป็นจำนวนสาขาในรูปแบบต่างๆ ทั้ง TWZ Shop, Telewiz Express และ Telewiz
Shop เพิ่มจำนวนตัวแทนจำหน่าย เพื่อให้สามารถเข้าถึงลูกค้าได้มากขึ้น
รวมทั้งการพัฒนาคุณภาพของการให้บริการให้มีมาตรฐานเป็นที่ยอมรับของลูกค้า
และสามารถแข่งขันกับผู้ประกอบการรายอื่นได้อย่างมีประสิทธิภาพ
ในขณะเดียวกันก็จะเพิ่มการเป็นพันธมิตรทางธุรกิจกับบริษัทผู้ผลิตโทรศัพท์เคลื่อนที่ชั้นนำและผู้จำหน่ายโทรศัพท์เคลื่อนที่ต่างๆ
มากขึ้น รวมทั้งนำสินค้าจากประเทศจีนมาจำหน่ายภายใต้ตราผลิตภัณฑ์ของบริษัทเพิ่มมากขึ้น
เพื่อที่จะสามารถคัดสรรสินค้าที่มีคุณภาพและคุณลักษณะหลากหลายให้สามารถตอบสนองความต้องการที่แตกต่างกันของลูกค้าได้อย่างครบถ้วน

จากการที่ธุรกิจของบริษัทมีการขยายตัวอย่างต่อเนื่อง บริษัทจึงให้ความสำคัญในการสร้างแบรนด์
TWZ เพื่อให้บริษัทมีความแข็งแกร่งทางธุรกิจเพิ่มมากขึ้น ดังนั้น
บริษัทจึงได้จัดตั้งสำนักงานตัวแทนที่เมืองเซินเจิ้น ประเทศจีน
เพื่อใช้เป็นศูนย์ประสานงานในการบริหารต้นทุน และควบคุมคุณภาพของสินค้า
รวมถึงการจัดหาสินค้าที่คุณภาพดี เพื่อให้ได้ต้นทุนที่เหมาะสม
นอกจากนี้บริษัทยังขยายธุรกิจไปยังต่างประเทศโดยจัดตั้งบริษัทย่อย TWZ INTERNATIONAL
LIMITED เพื่อจัดจำหน่ายสินค้าโทรศัพท์เคลื่อนที่และอุปกรณ์สื่อสารทุกชนิดทั่วโลก
ซึ่งจะทำให้รายได้ของกลุ่มบริษัทเติบโตอย่างต่อเนื่องต่อไป

3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และการให้บริการ

บริษัทประกอบธุรกิจหลักเป็นผู้จำหน่ายอุปกรณ์สื่อสารโทรคมนาคม ซึ่งประกอบด้วย โทรศัพท์เคลื่อนที่
ซิมการ์ด และอุปกรณ์เสริมต่างๆ
จากการที่บริษัทได้รับสิทธิในการจำหน่ายสินค้าและให้บริการทางด้านต่างๆ ภายใต้เครื่อง
หมายการค้าและชื่อทางการค้าว่า “เทเลวิซ (Telewiz)” จาก AIS
ทำให้บริษัทสามารถให้บริการต่างๆ เพิ่มเติมในฐานะที่เป็นร้านตัวแทนจำหน่ายพันธมิตรของ AIS
ส่งผลทำให้บริษัทเป็นศูนย์โทรศัพท์เคลื่อนที่ครบวงจร ทั้งนี้
ผลิตภัณฑ์หลักของบริษัทสามารถแบ่งออกได้เป็น 3 ประเภท ดังนี้

3.1.1 เครื่องโทรศัพท์เคลื่อนที่ (Handset) และอุปกรณ์เสริมสําหรับโทรศัพท์เคลื่อนที่
(Accessory)

(1) โทรศัพท์เคลื่อนที่ (Handset)

บริษัทจำหน่ายโทรศัพท์เคลื่อนที่หลากรุ่นหลายยี่ห้อ เพื่อให้ลูกค้าสามารถเลือกซื้อได้ตามความต้องการ
ปัจจุบัน บริษัทเป็นตัวแทนจำหน่ายโทรศัพท์เคลื่อนที่ให้กับผู้จัดจำหน่าย (Distributor) 2 บริษัท
ได้แก่ บริษัท ไวร์เลส ดีไวซ์ ซัพพลาย จำกัด ซึ่งเป็นบริษัทในเครือของ AIS และบริษัท เอ็มลิ้งค์
เอเชีย คอร์ปอเรชั่น จำกัด (มหาชน)
รวมทั้งมีการซื้อเพิ่มเติมจากตัวแทนจำหน่ายรายอื่นในประเทศอีกด้วย
โดยผู้จัดจำหน่ายเหล่านี้จะได้รับสิทธิในการจำหน่ายสำหรับโทรศัพท์เคลื่อนที่เฉพาะบางยี่ห้อและบางรุ่นเท่านั้น
นอกจากนี้ บริษัทยังเป็นผู้จัดจำหน่ายโทรศัพท์ เคลื่อนที่ภายใต้ชื่อ “TWZ”
ซึ่งเป็นตราผลิตภัณฑ์ของบริษัท โดยบริษัทนำสินค้าเข้าจากประเทศจีน
ซึ่งปัจจุบันผู้บริโภคให้การยอมรับในสินค้าจากประเทศจีนมากขึ้น
เนื่องจากสินค้าดังกล่าวมีราคาถูกและมีฟังก์ชั่นการใช้งานที่สามารถตอบสนองความต้องการของผู้บริโภคได้เป็นอย่างดี
ทำให้บริษัทมีสินค้าที่หลากหลาย และสามารถตอบสนองความต้องการของลูกค้าได้เพิ่มมากขึ้น

(2) อุปกรณ์เสริมสำหรับโทรศัพท์เคลื่อนที่ (Accessory)

อุปกรณ์เสริมที่บริษัทจำหน่าย ได้แก่ แบตเตอรี่โทรศัพท์เคลื่อนที่ ที่ชาร์จแบตเตอรี่ Small Talk
เป็นต้น โดยอุปกรณ์เสริมดังกล่าวมีทั้งที่เป็นสินค้าที่ซื้อจากผู้จัดจำหน่าย (Distributor)
ในประเทศ และนำเข้าจากผู้ผลิตในต่างประเทศโดยตรง

  3.1.2 ซิมการ์ด (SIM Card : Subscriber Identification Module)

ซิมการ์ดเป็นส่วนประกอบสําคัญสําหรับใช้คู่กับโทรศัพท์เคลื่อนที่
โดยซิมการ์ดจะเป็นตัวเก็บรวบรวมข้อมูลเกี่ยวกับเลขหมายและรายละเอียดส่วนตัวของผู้ใช้บริการโทรศัพท์เคลื่อนที่
โดยหากจะพิจาณาตามลักษณะการชำระค่าบริการจะสามารถแบ่งผลิตภัณฑ์ของบริษัท ได้เป็น 2
ประเภท ดังนี้

(1) แบบ Post-Paid จะมีอยู่ 2 ระบบ คือ ระบบ Digital GSM Advance และระบบ
Digital GSM 1800 ซึ่งผู้ใช้บริการต้องจดทะเบียนเลขหมาย
และชำระค่าธรรมเนียมรายเดือนรวมทั้งค่าใช้บริการโทรศัพท์ซึ่งมีการคิดเป็นนาที (Airtime)
ทุกสิ้นเดือน โดยบริษัทจะได้รับค่าตอบแทนจากการจดทะเบียนซิมการ์ดแต่ละหมายเลข
สำหรับลูกค้าองค์กรบริษัทจะได้รับส่วนแบ่งรายได้ (Revenue Sharing)
จากค่าใช้บริการโทรศัพท์อีกด้วย

(2) แบบ Pre-Paid ซึ่งมีชื่อบริการว่า 1-2-Call! ผู้ใช้บริการจะไม่ต้องจดทะเบียนเลขหมาย
และไม่ต้องชำระค่าธรรมเนียมรายเดือน ผู้ใช้บริการจะสามารถเปิดเลขหมาย
และใช้บริการได้ทันทีภายหลังการซื้อ Starter Kit ซึ่งประกอบด้วย บัตรประจําตัวผู้ใช้
1-2-Call! หมายเลขโทรศัพท์ รหัสส่วนตัว และรหัสปลดล็อค
หลังจากนั้นจะสามารถเติมจำนวนเงินได้อย่างสะดวกสบาย โดยซื้อบัตรเติมเงินจากตัวแทนจำหน่าย
กลุ่มลูกค้าของ 1-2-Call! ได้แก่ ลูกค้าประเภทวัยรุ่นที่เริ่มใช้โทรศัพท์ เคลื่อนที่ และลูกค้าที่ใช้
Airtime ในระดับค่อนข้างต่ำ

ปัจจุบัน บริษัทจำหน่ายซิมการ์ดและบัตรเติมเงินเฉพาะในเครือข่ายของ AIS

3.1.3 บริการอื่นๆ

(1) บริการที่ได้รับตามสิทธิแฟรนไชส์เทเลวิซ ซึ่งบริษัทจะสามารถให้บริการต่างๆ
สำหรับโทรศัพท์เคลื่อนที่ทุกระบบของ AIS เฉพาะสาขาที่เป็นร้านเทเลวิซที่มีอยู่จำนวน 23 สาขา
ซึ่งประกอบด้วย

-   บริการเติมเงินบนมือถือ (Refill On Mobile)

-   บริการจดทะเบียนเลขหมายใหม่

-   บริการรับชำระค่าบริการ เช่น ค่าธรรมเนียมการขอเลขหมาย ค่าเช่าเลขหมายรายเดือน
    ค่าใช้บริการรายเดือน ค่าใช้บริการเสริมต่างๆ ค่าธรรมเนียมต่างๆ เป็นต้น

-   บริการขอระงับบริการชั่วคราว

-   บริการขอเปลี่ยน SIM Card

-   บริการเปลี่ยนแปลงทะเบียนที่อยู่ในการจัดส่งใบแจ้งหนี้

-   บริการโอนเปลี่ยนเจ้าของ

-   บริการเปลี่ยนวิธีการชําระเงิน

-   บริการขอใช้บริการเสริมพิเศษ เช่น บริการธนาคารผ่านโทรศัพท์เคลื่อนที่ GSM (Mobile
    Banking) บริการเรียกเตือนเมื่อมี Mail ส่งถึง (Internet Mail Note) และบริการ
    GPRS เป็นต้น

-   บริการขอใช้บริการโทรข้ามแดนอัตโนมัติ (IR)

-   บริการขอรับสิทธิ/เปลี่ยนรายการส่งเสริมการขาย

-   การผ่อนชำระค่าบริการ

  -    การขอเปิดใช้บริการอีกครั้งหลังจากที่ระงับการใช้งาน (Re-New)

  -    บริการเปลี่ยนเป็น 1 SIM 2 เบอร์

  -    บริการรับชำระผ่าน Pay-Station

  - บริการคงสิทธิเลขหมายเดิม

  - Mobile Number Portability การบริการคงสิทธิใช้เลขหมายเดิม
  แต่สามารถเปลี่ยนผู้ให้บริการ สถานที่ หรือประเภทบริการได้ (เปลี่ยนค่ายไม่เปลี่ยนเบอร์)

  - บริการปิดเบอร์

  - บริการ Multi-Sim คือ บริการหนึ่งเบอร์หลาย SIM Card โดยมี SIM Card หลัก 1 SIM
  Card และ SIM Card เสริมได้ 4 SIM Card

(2) ศูนย์บริการหลังการขาย (Service Dealer Center)

ศูนย์บริการหลังการขายภายใต้เครื่องหมายการค้า TWZ Service Center
โดยปัจจุบันศูนย์บริการตั้งอยู่ที่อาคาร TWZ ชั้น 1 ถนนเทศบาลสงเคราะห์
ซึ่งสาขาร้านค้าปลีกในเครือทั้งหมดสามารถรับเครื่องที่ต้องการซ่อม
เพื่อนำกลับมาซ่อมยังศูนย์บริการหลังการขายเพื่อความสะดวกสบายของลูกค้าในการให้บริการหลังการขาย

ทั้งนี้ หากพิจารณาการประกอบธุรกิจ โดยแบ่งตามประเภทของร้านค้าของบริษัท
จะสามารถสรุปได้ดังนี้

+----------+-----+-------+-------------------------------------------+
| ชื่อร้านค้า  | จำน | สัดส่วน | ลักษณะของร้านค้า                             |
|          | วนส | รายได้ |                                           |
|          | าขา | (%)   |                                           |
+----------+-----+-------+-------------------------------------------+
| Telewiz  | 21  | 10.04 |   บริษัทได้รับสิทธิแฟรนไชส์จาก AIS               |
|          |     |       |   ในการจำหน่ายสินค้าและ/หรือให้บริการต่างๆ       |
| Telewiz  | 3   |       |   ภายใต้เครื่องหมายและชื่อทางการค้าว่า“เทเลวิซ”   |
| Express  |     |       |                                           |
|          |     |       |  โดยสินค้าที่จำหน่ายในร้านประกอบด้วยโทรศัพท์เคลื่อนที่ |
|          |     |       |   และอุปกรณ์เสริมทุกยี่ห้อที่บริษัทจัดจำหน่าย          |
|          |     |       |   ซิมการ์ดและบริการเติมเงินเฉพาะในเครือข่ายของ   |
|          |     |       |   AIS รวมทั้งการให้บริการตามสิทธิ แฟรนไชส์เทเลวิซ |
|          |     |       |   นอกจากนี้ AIS ยังมีโครงการ Telewiz Express  |
|          |     |       |   ขึ้นเพื่อขยายสาขาย่อยให้เข้าถึงผู้บริโภคเพิ่มมากขึ้น   |
|          |     |       |   เนื่องจากการเปิดร้าน Telewiz Shop           |
|          |     |       |   ในเขตกรุงเทพมหานคร ค่อนข้างมีข้อจำกัด         |
|          |     |       |   และการอนุมัติจาก AIS จะต้องใช้เวลานาน        |
|          |     |       |   ในขณะที่การอนุมัติ Telewiz Express           |
|          |     |       |   จะสามารถดำเนินการได้รวดเร็วกว่า             |
|          |     |       |   โดยบริษัทจะสามารถเลือกเปิด Telewiz Express  |
|          |     |       |   ได้เฉพาะในเขตพื้นที่บริการในปัจจุบันของบริษัท 20   |
|          |     |       |   เขต/สาขา                                |
|          |     |       |                                           |
|          |     |       |   สาระสำคัญของสัญญา                         |
|          |     |       |                                           |
|          |     |       | -                                         |
|          |     |       |   สัญญาให้สิทธิจำหน่ายสินค้าและบริการจัดทำขึ้นเมื่อวันที |
|          |     |       |     10 สิงหาคม 2547 โดยให้มีผลบังคับใช้ตั้งแต่วันที่  |
|          |     |       |     1 มกราคม 2544                         |
|          |     |       |                                           |
|          |     |       | -   บริษัทได้ร                               |
|          |     |       | ับสิทธิในการจำหน่ายสินค้าและ/หรือให้บริการในเขตพื้นที่ |
|          |     |       |     20 เขต/สาขาของบริษัท                    |
|          |     |       |                                           |
|          |     |       | -   ผู้รับสิทธิจะไม่ดำเนินธุรกิจการค้าที่เป็นการแข่งขัน  |
|          |     |       |     หรือมีลักษณะเหมือน                        |
|          |     |       |     หรือคล้ายคลึงกับกิจการของผู้ให้สิทธิ และ/หรือ    |
|          |     |       |     บริษัทในเครือไม่ว่าโดยทางตรงหรือทางอ้อม      |
|          |     |       |                                           |
|          |     |       | -   สัญญานี้อาจสิ้นสุดลงเมื่อ                     |
|          |     |       |                                           |
|          |     |       | 1.  คู่สัญญาฝ่ายใดฝ่ายหนึ่ง                      |
|          |     |       |     บอกเลิกสัญญาโดยทำเป็นหนังสือส              |
|          |     |       | ่งให้คู่สัญญาอีกฝ่ายหนึ่งทราบล่วงหน้าเป็นเวลาไม่น้อยกว่า |
|          |     |       |     60 วัน                                 |
|          |     |       |                                           |
|          |     |       | 2.  เกิดเหตุแห่งการปฏิบัติผิดสัญญา                |
|          |     |       |                                           |
|          |     |       | -   ค่าตอบแทนสิทธิการจำหน่ายสินค้า การให้บริการ   |
|          |     |       |     และ/หรือบริการหลังการขายตามสัญญานี้         |
|          |     |       |     เป็นจำนวนทั้งสิ้น 100,000 บาท              |
|          |     |       |                                           |
|          |     |       | -   ค่าตอบแทนสิทธิกรณีขยายสาขา                |
|          |     |       |     และ/หรือเขตจำหน่ายผู้รับสิทธิ                |
|          |     |       |     และ/หรือเขตบริการที่เพิ่มขึ้น                 |
|          |     |       |     ผู้รับสิทธิจะต้องชำระค่าสิทธิในอัตรา 50,000 บาท |
|          |     |       |     ต่อสาขาและ/หรือเขตจำหน่ายที่เพิ่มขึ้น          |
+----------+-----+-------+-------------------------------------------+
| TWZ Shop | 9   | 1.07  | จำหน่า                                     |
|          |     |       | ยโทรศัพท์เคลื่อนที่และอุปกรณ์เสริมทุกยี่ห้อที่บริษัทจำหน่าย |
|          |     |       | รวมทั้งซิมการ์ด และบริการเติมเงิน                |
+----------+-----+-------+-------------------------------------------+

  3.2 การตลาดและภาวการณ์แข่งขัน

3.2.1 กลยุทธ์การแข่งขัน

1. การเน้นการให้บริการที่มีคุณภาพ รวดเร็ว และครบวงจร

จากการที่บริษัทได้รับสิทธิในลักษณะแฟรนไชส์ให้ดำเนินงานภายใต้ชื่อเทเลวิซ
ซึ่งถือเป็นร้านตัวแทนจำหน่ายพันธมิตรของ AIS โดยได้สิทธิในการจำหน่ายสินค้า
รวมถึงให้บริการต่างๆ เช่น การรับจดทะเบียนเลขหมาย การขอใช้บริการเสริมพิเศษ
การขอใช้บริการข้ามแดนอัตโนมัติ การเปลี่ยนแปลงข้อมูล และการรับชำระค่าบริการ เป็นต้น
ซึ่งตัวแทนจำหน่ายทั่วไปที่ไม่ใช่เทเลวิซจะไม่ได้รับสิทธิในการให้บริการเหล่านี้
โดยสาขาเทเลวิซแต่ละสาขาของบริษัทจะมีการติดตั้งระบบ Computer Online
เพื่อเชื่อมโยงข้อมูลกับ AIS จึงทำให้บริษัทสามารถให้บริการต่างๆ แก่ลูกค้าได้อย่างรวดเร็ว
เนื่องจากบริษัทสามารถป้อนข้อมูลของลูกค้าเข้าสู่ระบบทะเบียนบริการโทรศัพท์เคลื่อนที่ของ AIS
ได้ในทันที ในขณะที่ตัวแทนจำหน่ายทั่วไปจะต้องทําการลงทะเบียนผ่านทาง Internet บนเวบไซต์
www.ais.co.th ซึ่งจะต้องใช้เวลาในการดำเนินการที่นานกว่า

นอกจากนี้ บริษัทยังมีการให้บริการหลังการขายแก่ลูกค้า ได้แก่ การให้บริการซ่อมโทรศัพท์เคลื่อนที่
หรืออุปกรณ์ทั้งที่อยู่ในระหว่างการรับประกันและที่สิ้นสุดระยะเวลาการรับประกันแล้วเป็นต้น
โดยลูกค้าสามารถนำโทรศัพท์เคลื่อนที่ที่ชำรุดมาทำการซ่อมแซมได้ที่ทุกสาขาของบริษัท
โดยบริษัทจะดำเนินการจัดส่งสินค้าที่ชำรุดดังกล่าวไปทำการซ่อมแซมยังศูนย์บริการหลังการขาย
จะเห็นว่าการให้บริการของบริษัทจะเป็นการให้บริการที่ครบวงจร
เป็นการให้บริการที่มีคุณภาพและเพิ่มความสะดวกสบายให้แก่ลูกค้า
รวมทั้งสามารถตอบสนองความต้องการของลูกค้าได้อย่างครบถ้วนและมีประสิทธิภาพ

  2. การมีช่องทางการจำหน่ายที่ครอบคลุมและทั่วถึง

1.  การเลือกทำเลที่ตั้งที่เหมาะสมในการเปิดสาขา

เนื่องจากรายได้ของบริษัทส่วนหนึ่งมาจากการขายปลีกให้แก่ลูกค้ารายย่อยทั่วไป (Retail)
คิดเป็นสัดส่วนประมาณร้อยละ 8.23 และร้อยละ 13.00 ของรายได้รวม ในปี 2555 และปี 2556
ตามลำดับ โดยเป็นสัดส่วนการขายโทรศัพท์เคลื่อนที่และอุปกรณ์เสริมร้อยละ 99.33
และซิมการ์ดร้อยละ 0.67
บริษัทจึงมีนโยบายที่จะเน้นการขยายตลาดไปยังฐานลูกค้ารายย่อยทั่วไปเพิ่มมากขึ้น
โดยเลือกเปิดสาขาเฉพาะในแหล่งชุมชนที่มีกำลังซื้อ และมีความสะดวกสบายในการไปใช้บริการ
ปัจจุบัน บริษัทมีสาขาจำนวน 33 แห่ง ตั้งอยู่ในศูนย์การค้าเซ็นทรัลพลาซ่าจำนวน 9 สาขา
เทสโก้โลตัสทั่วกรุงเทพจำนวน 7 สาขา และศูนย์การค้า อาคารสำนักงาน
และซูเปอร์เซ็นเตอร์อื่นๆ อีกจำนวน 17 สาขา

2.  การมีความสัมพันธ์ที่ดีกับตัวแทนจำหน่าย

ตัวแทนจำหน่ายถือเป็นช่องทางสำคัญในการจำหน่ายสินค้าของบริษัท โดยตั้งแต่ปี 2547
บริษัทเน้นการขายผ่านตัวแทนจำหน่ายมากขึ้น ส่งผลทำให้รายได้จากการขายส่งเป็นร้อยละ 89.50
และเป็นร้อยละ 82.44 ของรายได้รวม ในปี 2555 และปี 2556 ตามลำดับ
จากการที่บริษัทเป็นผู้ประกอบธุรกิจจำหน่ายโทรศัพท์เคลื่อนที่เป็นรายแรกๆ
บริษัทจึงมีการสร้างความสัมพันธ์ที่ดีกับตัวแทนจำหน่ายเหล่านี้มาเป็นเวลานาน
นอกจากนี้บริษัทยังมีฝ่ายขายที่รับผิดชอบในการดูแลตัวแทนจำหน่ายเหล่านี้โดยตรง
โดยจะทำการติดต่อและตรวจเยี่ยมตัวแทนจำหน่ายอย่างสม่ำเสมอ เพื่อรับทราบปัญหาต่างๆ
เพื่อนำมาพัฒนาและปรับปรุงให้บริการเป็นที่พึงพอใจ
ทั้งในเรื่องความรวดเร็วในการส่งผลิตภัณฑ์ใหม่ๆ ให้ทันกับความต้องการ คุณภาพสินค้า
รวมทั้งราคาสินค้า
นอกจากนี้บริษัทยังจัดให้มีกิจกรรมส่งเสริมการขายในกลุ่มตัวแทนจำหน่ายของบริษัทอย่างต่อเนื่อง
เพื่อเพิ่มแรงจูงใจในการซื้อสินค้าจากบริษัท

  3. การมีความสัมพันธ์ที่ดีกับผู้ให้บริการโทรศัพท์เคลื่อนที่รายใหญ่

บริษัทได้รับสิทธิร้านเทเลวิซจาก AIS ตั้งแต่ปี 2537 และในช่วงเวลาที่ผ่านมา
บริษัทได้รับรางวัลต่างๆ จาก AIS อย่างต่อเนื่องกว่า 10 ปี
ส่งผลทำให้บริษัทมีความสัมพันธ์ที่ดีและได้รับการสนับสนุนจาก AIS อย่างสม่ำเสมอ
ทั้งในด้านการจัดโปรโมชั่นร่วมกัน งบประมาณการตกแต่งร้านเทเลวิซ การโฆษณาผ่านสื่อต่างๆ
เพื่อสร้าง Brand Loyalty ภายใต้ชื่อเทเลวิซ

  4. การบริหารสินค้าคงคลังที่มีประสิทธิภาพ

บริษัทให้ความสำคัญกับการบริหารสินค้าคงคลังเป็นอย่างมาก
เนื่องจากโทรศัพท์เคลื่อนที่เป็นสินค้าที่มีการเปลี่ยนแปลงทางเทคโนโลยีอยู่ตลอดเวลา
ทำให้ผู้บริโภคมีแนวโน้มที่จะเปลี่ยนความนิยมรวดเร็วเช่นเดียวกัน ดังนั้น
บริษัทอาจประสบกับปัญหาอันเกิดจากสินค้าล้าสมัยหรือสินค้าเสื่อมความนิยม
บริษัทจึงมีการพัฒนาระบบการจัดการสินค้าคงคลังให้มีประสิทธิภาพมากขึ้นโดยใช้ระบบ Inventory
Online ที่เชื่อมโยงข้อมูลสินค้าคงคลังของทุกสาขา
ทำให้สามารถควบคุมปริมาณสินค้าคงคลังได้อย่างมีประสิทธิภาพ นอกจากนี้
บริษัทมีการตรวจนับสินค้าคงคลังทุกชิ้นทุกสาขาในทุกสิ้นวัน
สำหรับที่คลังสินค้าบริษัทจะจัดแบ่งพนักงานตรวจนับตามประเภทของผลิตภัณฑ์
โดยจะทำการสุ่มตรวจนับสินค้าตามหน่วยนับ (กล่อง)
เพื่อทำการเปรียบเทียบยอดสินค้าคงเหลือกับรายงานสินค้าคงคลังจากระบบ Inventory ของบริษัท
นอกจากนี้ฝ่ายตรวจสอบภายในของบริษัทจะตรวจนับสินค้าในแต่ละสาขา
และที่คลังสินค้าอย่างสม่ำเสมอตามแผนการตรวจสอบภายใน ซึ่งจากมาตรการดังกล่าว
ส่งผลทำให้บริษัทมียอดสูญหายของสินค้าคงคลังต่ำมาก

5. ความหลากหลายของผลิตภัณฑ์และความสามารถในการคัดเลือกผลิตภัณฑ์เพื่อมาจำหน่าย

ปัจจุบัน บริษัทจำหน่ายโทรศัพท์เคลื่อนที่ให้แก่ผู้จัดจำหน่ายรายใหญ่หลายราย
ในขณะเดียวกันก็ได้มีการนำเข้าสินค้าจากประเทศจีนเข้ามาจำหน่ายภายใต้ตราผลิตภัณฑ์ของบริษัท
“TWZ” ทำให้บริษัทมีสินค้าที่หลากหลายสามารถตอบสนองความต้องการของผู้บริโภคได้ครบทุกกลุ่ม
และถึงแม้ว่าโทรศัพท์เคลื่อนที่เป็นสินค้าที่มีการเปลี่ยนแปลงเทคโนโลยีอย่างรวดเร็ว
และจะมีผลิตภัณฑ์รุ่นใหม่ๆ ออกสู่ตลาดอยู่ตลอดเวลา
การที่ผู้บริหารของบริษัทอยู่ในธุรกิจโทรศัพท์เคลื่อนที่เป็นเวลานานเกือบ 20 ปี
ประกอบกับการได้รับข้อมูลข่าวสารจากผู้ให้บริการโทรศัพท์เคลื่อนที่และผู้ผลิตโทรศัพท์เคลื่อนที่ชั้นนำต่างๆ
อยู่เป็นประจำ ทำให้มีความรู้ความเข้าใจเกี่ยวกับความต้องการของผู้บริโภค
แนวโน้มกระแสความนิยมของผู้บริโภค และความเคลื่อนไหวของตลาดโทรศัพท์เคลื่อนที่ในภาพรวม
จึงทำให้สามารถคัดเลือกสินค้าที่ตรงกับความต้องการของตลาดได้เป็นอย่างดี

  6. คุณภาพและความสามารถของบุคลากร

บริษัทให้ความสำคัญในการพัฒนาบุคลากรให้มีความสามารถและมีความพร้อมที่จะให้บริการที่มีคุณภาพแก่ลูกค้าทั้งก่อนและหลังการขาย
ทั้งนี้ พนักงานทุกคนในสาขาของบริษัทจะต้องผ่านการอบรมพื้นฐานให้มีความรู้
ความสามารถและมีคุณภาพในการให้บริการที่มีมาตรฐานระดับร้านเทเลวิซ
โดยพนักงานทุกคนจะได้รับการฝึกอบรมเพื่อให้เข้าใจถึงศักยภาพของโทรศัพท์
วิธีการใช้โทรศัพท์เคลื่อนที่และอุปกรณ์เสริมต่างๆ รวมทั้งมีการ Update
ข้อมูลเกี่ยวกับตลาดโทรศัพท์เคลื่อนที่อยู่เป็นระยะเพื่อที่จะสามารถถ่ายทอดให้แก่ลูกค้าได้เข้าใจอย่างถ่องแท้
ในส่วนพนักงานที่ให้บริการหลังการขาย โดยเฉพาะช่างซ่อมโทรศัพท์
เคลื่อนที่ก็จะได้รับการฝึกอบรมจากผู้ผลิต และจาก AIS เพื่อให้มีความรู้ ความชำนาญ
รวมทั้งทักษะต่างๆ เพื่อที่จะสามารถให้บริการได้ตามมาตรฐานที่ศูนย์บริการแอดวานซ์กำหนดไว้

7.  การสื่อสารการตลาดแบบบูรณาการอย่างต่อเนื่อง (Integrated Marketing
    Communication)

บริษัทมีการจัดกิจกรรมส่งเสริมการขาย การโฆษณาประชาสัมพันธ์อย่างต่อเนื่อง
ทั้งแก่ตัวแทนจำหน่ายและผู้บริโภค ซึ่งนอกจากจะเป็นวิธีที่ช่วยเพิ่มยอดขายแล้ว
ยังสร้างความคุ้นเคยในตราผลิตภัณฑ์ของบริษัทอีกด้วย โดยกิจกรรมต่างๆ ได้แก่

-   จัดกิจกรรมส่งเสริมการขายสำหรับลูกค้ารายย่อย
    โดยจัดให้มีการสะสมยอดซื้อของลูกค้าเพื่อแลกของรางวัล
    ซึ่งกิจกรรมดังกล่าวจะเป็นการเสริมสร้าง Brand Loyalty ของลูกค้า

-   จัดกิจกรรมส่งเสริมการขายสำหรับการขายส่งผ่านตัวแทนจำหน่ายอย่างครบวงจรโดยทีมสนับ
    สนุนการขายจะจัดทำตู้ดิสเพย์ ใบปลิว แผ่นพับต่าง ๆ เพื่อใช้เป็นสื่อโฆษณาประชาสัมพันธ์
    รวมถึงมีการให้ของรางวัลต่างๆ แก่ตัวแทนจำหน่ายที่มียอดซื้อตามเป้าหมายที่กำหนด
    นอกจากนี้เมื่อมีผลิตภัณฑ์ใหม่ๆ บริษัทจะส่งทีมส่งเสริมการขายไปช่วยเป็น Promoter
    ที่ร้านค้าของตัวแทนจำหน่ายรายใหญ่ของบริษัททั่วประเทศ
    เพื่อช่วยตัวแทนจำหน่ายของบริษัทในการสร้างยอดขายของผลิตภัณฑ์ใหม่ดังกล่าว

-   การทำโฆษณาร่วมกับเจ้าของผลิตภัณฑ์ที่บริษัทเป็นผู้จัดจำหน่ายโดยตรง

-   การเข้าร่วมงานแสดงสินค้าต่างๆ เช่น งาน Commart, งาน Mobile Expo เป็นต้น

  3.2.2 ลักษณะลูกค้าและกลุ่มลูกค้าเป้าหมาย

ลูกค้าของบริษัท สามารถแบ่งออกเป็น 2 กลุ่ม ดังต่อไปนี้

1. กลุ่มลูกค้ารายย่อยทั่วไป โดยมีลักษณะเป็นการขายปลีก (Retail)

บริษัทจะจำหน่ายสินค้าให้แก่ลูกค้ารายย่อยทั่วไปผ่านสาขาต่างๆ ของบริษัทซึ่งตั้งอยู่ตามศูนย์การค้า
และ ซูเปอร์เซ็นเตอร์ โดยกลุ่มลูกค้าทั่วไปสามารถแบ่งออกเป็น 2 ลักษณะ ดังนี้

- ลูกค้ารายย่อยทั่วไปที่ซื้อโทรศัพท์เคลื่อนที่เครื่องแรก ซึ่งได้แก่
กลุ่มคนที่เริ่มให้ความสนใจในเทคโนโลยี
และเห็นว่าการติดต่อสื่อสารที่รวดเร็วช่วยให้การดำเนินชีวิตง่ายและสะดวกมากยิ่งขึ้น
ส่วนใหญ่ลูกค้ากลุ่มนี้จะใช้โทรศัพท์เคลื่อนที่เพียงเพื่อการติดต่อสื่อสารพื้นฐาน คือ การรับสายเข้า
หรือโทรออก เท่านั้น

- ลูกค้ารายย่อยทั่วไปที่ซื้อโทรศัพท์เคลื่อนที่เครื่องใหม่เพื่อทดแทนเครื่องเดิม
การเติบโตของยอดการจำหน่ายโทรศัพท์เคลื่อนที่ในตลาดสินค้าทดแทน (Replacement Market)
จะสูงกว่าการเติบโตของกลุ่มผู้ใช้โทรศัพท์เคลื่อนที่รายใหม่
เนื่องจากผู้ใช้โทรศัพท์เคลื่อนที่โดยปกติจะมีพฤติกรรมที่จะเปลี่ยนเครื่องโทรศัพท์ใหม่ในระยะเวลาประมาณ
6 - 12 เดือน เนื่องจากโทรศัพท์เคลื่อนที่มีการเปลี่ยนแปลงเทคโนโลยีอยู่ตลอดเวลา
และมีสินค้ารุ่นใหม่ๆ ที่มีคุณสมบัติเพิ่มมากขึ้นออกสู่ตลาดอย่างต่อเนื่อง
โดยที่ราคาโทรศัพท์เคลื่อนที่รุ่นใหม่ๆ จะไม่สูงมากนัก
ทำให้ผู้บริโภคพิจารณาซื้อโทรศัพท์เคลื่อนที่เครื่องใหม่เพื่อที่จะสามารถใช้ประโยชน์ได้มากขึ้น
นอกจากนี้ ผู้ให้บริการโทรศัพท์เคลื่อนที่ (Operator) รายต่างๆ
ได้มีการจัดกิจกรรมส่งเสริมการขาย เช่น การนำเสนอบริการเสริมพิเศษต่างๆ เพื่อดึงดูดลูกค้า
จึงทำให้ลูกค้าบางส่วนมีความต้องการเปลี่ยนโทรศัพท์เครื่องใหม่เพื่อให้ได้รับบริการต่างๆ
ที่ผู้ให้บริการโทรศัพท์เคลื่อนที่นำเสนอได้ โดยปกติลูกค้ากลุ่มนี้จะต้องการโทรศัพท์
เคลื่อนที่ที่มีศักยภาพสูง

นอกจากนี้ บริษัทยังมีบริการสินเชื่อแบบผ่อนชำระสำหรับการซื้อสินค้าของบริษัท ทั้งจากบริษัท อิออน
ธนสินทรัพย์ จำกัด (มหาชน) บริษัท อยุธยา แคปปิตอล เซอร์วิสเซส จำกัด
และสถาบันการเงินรายอื่น ๆ ที่ให้บริการสินเชื่อผ่อนชำระ
เพื่อช่วยอำนวยความสะดวกให้กับลูกค้ารายย่อยเพิ่มมากขึ้น

2.  กลุ่มลูกค้าที่เป็นตัวแทนจําหน่ายทั่วไป (Dealer)

นอกเหนือจากการจำหน่ายโทรศัพท์เคลื่อนที่และอุปกรณ์ต่างๆ
ให้แก่ลูกค้ารายย่อยทั่วไปดังกล่าวข้างต้น แล้ว บริษัทยังจำหน่ายสินค้าให้แก่ตัวแทนจำหน่าย โดย ณ
วันที่ 31 ธันวาคม 2556 บริษัทมีลูกค้าที่เป็นตัวแทนจําหน่ายสำหรับโทรศัพท์เคลื่อนที่กว่า 300
รายทั่วประเทศ โดยเป็นนิติบุคคลจำนวนกว่า 130 ราย
และเป็นร้านค้าและบุคคลธรรมดาจำนวนกว่า 170 ราย
โดยบริษัทจะทำสัญญาตัวแทนจำหน่ายกับตัวแทนจำหน่ายรายใหญ่ๆ ประมาณ 20 ราย
ส่วนที่เหลือจะเป็นการประกาศแต่งตั้งเป็นตัวแทนจำหน่ายของบริษัท
และทำการมอบประกาศนียบัตรให้กับตัวแทนจำหน่ายรายดังกล่าว

จากการที่บริษัทมียอดการสั่งซื้อสินค้าต่อครั้งในปริมาณมาก
ทำให้บริษัทได้รับการสนับสนุนในการทำตลาดจากผู้จัดจำหน่าย
และมีอำนาจต่อรองทั้งในเรื่องของรุ่นของสินค้า ราคา และความรวดเร็วในการส่งสินค้า
ดังนั้นการที่ตัวแทนจำหน่ายสั่งซื้อสินค้าจากบริษัทก็จะได้รับการจัดสรรสินค้ารุ่นใหม่ๆ
ทั้งผลิตภัณฑ์ที่บริษัทเป็นผู้จัดจำหน่ายเอง และผลิตภัณฑ์ที่บริษัทซื้อจากผู้จัดจำหน่ายรายใหญ่อีกต่อหนึ่ง
จากการที่บริษัทมีการจัดส่งสินค้าที่รวดเร็วและราคาสินค้าที่เหมาะสม
รวมทั้งการที่บริษัทมีการจัดกิจกรรมส่งเสริมการขายให้กับตัวแทนจำหน่ายอย่างสม่ำเสมอ
ทำให้บริษัทได้รับความไว้วางใจจากตัวแทนจำหน่ายและมีตัวแทนจำหน่ายเพิ่มขึ้นอย่างต่อเนื่อง
บริษัทไม่มีการจำหน่ายสินค้าให้กับตัวแทนจำหน่ายรายใดรายหนึ่งเกินกว่าร้อยละ 30
ของรายได้ทั้งหมด

สัดส่วนรายได้ของลูกค้าแต่ละประเภท

  ---------------------------- --------------------- --------------------
                               ร้อยละของรายได้รวม      

                               ปี 2555                ปี 2556

  ลูกค้ารายย่อย                   8.23                  13.00

  ตัวแทนจำหน่าย                  89.50                 82.44
  ---------------------------- --------------------- --------------------

  3.2.3 นโยบายราคา

สำหรับโทรศัพท์เคลื่อนที่ที่บริษัทนำเข้าจากประเทศจีน มาจำหน่ายภายใต้ตราผลิตภัณฑ์ของบริษัทนั้น
บริษัทมีนโยบายในการกําหนดราคาสินค้าโดยคิดจากราคาต้นทุนบวกอัตรากำไรที่เหมาะสม
และจะมีการพิจารณาปรับราคาตามคุณสมบัติการใช้งานของโทรศัพท์เคลื่อนที่
ความนิยมของลูกค้าตามภาวะการแข่งขันของตลาด

ในกรณีที่บริษัทเป็นตัวแทนจำหน่ายของผู้จัดจำหน่ายทั้ง 2 บริษัท คือ บริษัท ดิจิตอลโฟน จำกัด
และบริษัท เอ็มลิ้งค์ เอเชีย คอร์ปอเรชั่น จำกัด (มหาชน)
ราคาสินค้าของโทรศัพท์เคลื่อนที่และอุปกรณ์ต่างๆ จะขึ้นอยู่กับผู้จัดจําหน่ายสินค้านั้นๆ
โดยผู้จัดจำหน่ายจะมีการปรับราคาสินค้าตามปริมาณความต้องการของตลาด
ซึ่งจะขึ้นอยู่กับความนิยมของลูกค้า
และเนื่องจากเทคโนโลยีของโทรศัพท์เคลื่อนที่มีการเปลี่ยนแปลงอย่างรวดเร็ว
ทำให้ผู้จัดจำหน่ายสินค้าต้องมีการปรับราคาสินค้าอยู่ตลอดเวลา อย่างไรก็ตาม
หากบริษัทเป็นตัวแทนจำหน่ายของผู้จัดจำหน่ายเหล่านั้น บริษัทจะได้รับการชดเชยราคาตามรุ่น
เงื่อนไข และตามเวลาที่ได้ตกลงกัน เพื่อให้บริษัทสามารถปรับราคาขายลงมาเพื่อแข่งขันในตลาดได้

3.2.4 การจําหน่ายและช่องทางการจําหน่าย

บริษัทมีช่องทางการจำหน่ายสินค้าของบริษัท แบ่งได้เป็น 3 ช่องทางหลัก ดังนี้

1.  การจําหน่ายสินค้าผ่านสาขาของบริษัท

บริษัทจําหน่ายสินค้าโดยตรงให้กับลูกค้ารายย่อยทั่วไปผ่านสาขาของบริษัทที่เปิดให้บริการอยู่ในปัจจุบัน
จํานวนรวมทั้งสิ้น 33
สาขาโดยสาขาทั้งหมดของบริษัทตั้งอยู่ในศูนย์การค้าเซ็นทรัลพลาซ่าและซูเปอร์เซ็นเตอร์
และอาคารสำนักงานในแหล่งธุรกิจที่สำคัญ ซึ่งถือเป็นทำเลที่เหมาะสม
เนื่องจากลูกค้าทั่วไปมีพฤติกรรมที่เน้นความสะดวกสบายในการเลือกซื้อสินค้าหรือใช้บริการ
การที่สาขาของบริษัทตั้งอยู่ในทำเลดังกล่าวจึงมีความได้เปรียบในการขายและการให้บริการที่ลูกค้าทั่วไปสามารถเดินทางมาได้อย่างสะดวกและรวดเร็ว
การจําหน่ายสินค้าให้แก่ลูกค้าทั่วไปจะเน้นการให้บริการเป็นสําคัญ
โดยบริษัทจะมีการนําเสนอผลิตภัณฑ์ที่หลากหลายยี่ห้อและรุ่นให้แก่ลูกค้าเพื่อทําการเปรียบเทียบทั้งการใช้งานและราคาเพื่อให้เหมาะสมและตรงกับความต้องการของลูกค้าแต่ละราย

2.  การจําหน่ายสินค้าผ่านตัวแทนจำหน่าย (Dealer)

บริษัทมีการจําหน่ายสินค้าให้กับตัวแทนจําหน่ายในลักษณะการขายส่ง โดย ณ วันที่ 31 ธันวาคม2556
บริษัทมีลูกค้าที่เป็นตัวแทนจําหน่ายสำหรับโทรศัพท์เคลื่อนที่กว่า 300 รายทั่วประเทศ
โดยเป็นนิติบุคคลจำนวนกว่า 130 ราย และเป็นร้านค้าและบุคคลธรรมดาจำนวนกว่า 170 ราย
โดยในการคัดเลือกตัวแทนจําหน่าย
บริษัทจะมีการพิจารณาข้อมูลเบื้องต้นของตัวแทนจำหน่ายแต่ละราย ได้แก่ ลักษณะการประกอบธุรกิจ
ฐานะทางการเงินและความสามารถในการชําระเงินของตัวแทนจําหน่าย
เขตพื้นที่ในการจําหน่ายสินค้าของตัวแทนจำหน่าย เป็นต้น
เพื่อประเมินถึงฐานะทางการเงินของผู้ที่จะมาเป็นตัวแทนจำหน่ายของบริษัทแต่ละราย
ซึ่งการขายสินค้าให้แก่ตัวแทนจําหน่ายส่วนใหญ่
บริษัทจะให้ส่วนลดการค้าในกรณีที่ลูกค้าชำระเป็นเงินสด และจะให้เครดิต 30-60 วัน
สําหรับตัวแทนจำหน่ายที่มีการสั่งซื้อเป็นประจําและทําธุรกิจกับบริษัทมาเป็นระยะเวลานาน
ไม่มีประวัติการผิดนัดการชําระเงิน และมีหลักประกัน
บริษัทไม่มีการจำหน่ายสินค้าให้กับตัวแทนจำหน่ายรายใดรายหนึ่งเกินกว่าร้อยละ 30
ของรายได้ทั้งหมด

3. การจำหน่ายสินค้าผ่านช่องทางโมเดิร์นเทรด

บริษัทมีการจำหน่ายสินค้าผ่านช่องทางโมเดิร์นเทรดให้แก่ บริษัท เทเลแม็กซ์ เอเชีย คอร์ปอเรชั่น
จำกัด บริษัท เอ็มลิ้งค์ เอเชีย คอร์ปอเรชั่น จำกัด (มหาชน) บริษัท แม็กซ์ ลิงค์ อินเตอร์เทรด
จำกัด บริษัท ซีพี ออลล์ จำกัด (มหาชน) บริษัท เบทเตอร์เวย์ (ประเทศไทย) จำกัด บริษัท
มายไอเดีย พับบลิชชิ่ง จำกัด บริษัท ออฟฟิศเมท จำกัด (มหาชน) บริษัท ลาซาด้า จำกัด
และบริษัท ทีวี ไดแร็ค จำกัด (มหาชน) เป็นต้น
โดยบริษัทจะวางแผนการตลาดร่วมกับบริษัทดังกล่าว โดยพิจารณาความเหมาะสมของปริมาณ
และรุ่นของโทรศัพท์เคลื่อนที่ให้สอดคล้องกับพฤติกรรมของลูกค้า

  3.2.5 ภาวะอุตสาหกรรมและการแข่งขัน

  ภาวะอุตสาหกรรม

ปี 2556 ที่ผ่านมา เป็นปีแห่งการเปลี่ยนแปลงของธุรกิจเทคโนโลยีสื่อสารและโทรคมนาคมของประเทศไทยเริ่มตั้งแต่ช่วงต้นปีสภาวะอุตสาหกรรมโทรศัพท์เคลื่อนที่เริ่มมีการปรับตัวในแนวโน้มที่ดีในด้านปริมาณขาย ผู้ประกอบการธุรกิจจำหน่ายโทรศัพท์เคลื่อนที่ทั้งที่เป็นอินเตอร์แบรนด์ (Inter Brand) และเฮ้าส์แบรนด์ (House Brand) รวมถึงผู้ประกอบการรายย่อยต่างเร่งจัดหาและจำหน่ายสินค้าที่รองรับการใช้บริการระบบ 3G บนคลื่นความถี่ 2.1 GHz เพื่อตอบสนองความต้องการใช้บริการข้อมูลบนช่องทางการสื่อสารไร้สายของผู้บริโภค ส่งผลให้เกิดการแข่งขันทั้งในด้านคุณสมบัติของเครื่องโทรศัพท์และราคาจำหน่ายในระดับหนึ่ง เพื่อให้สามารถแย่งชิงส่วนแบ่งทางการตลาดจากคู่แข่ง 

ต่อมาตั้งแต่ช่วงกลางปี 2556 ผู้ให้บริการ (Operator) ในเครือข่ายต่างๆ ที่ได้รับใบอนุญาต 3G ได้เริ่มเปิดให้บริการ 3G อย่างเป็นทางการ ส่งผลให้ธุรกิจจำหน่ายโทรศัพท์เคลื่อนที่เพิ่มความคึกคักในการประกอบธุรกิจมากขึ้น ส่วนหนึ่งเป็นผลมาจากการแข่งขันทางการตลาดของผู้ให้บริการที่เร่งให้ผู้บริโภคเปลี่ยนระบบการใช้บริการจาก 2G มาสู่ 3G เพื่อรักษาฐานลูกค้าเดิมไว้ ขณะเดียวกันผู้ให้บริการก็ร่วมมือกับผู้ผลิตโทรศัพท์เคลื่อนที่เพื่อจัดจำหน่ายโทรศัพท์เคลื่อนที่ระบบ 3G ในแบรนด์ของตนเองที่ระดับราคาย่อมเยา เพื่อให้สามารถเจาะกลุ่มลูกค้าระดับกลางและล่าง รวมถึงจัดแคมเปญทางการตลาด เช่น การผ่อนชำระค่าเครื่องโทรศัพท์ด้วยอัตราดอกเบี้ย 0% และให้ส่วนลดแพ็คเกจค่าบริการรายเดือน เป็นต้น เหล่านี้ล้วนส่งผลให้ภาพรวมของธุรกิจจำหน่ายโทรศัพท์เคลื่อนที่เกิดการแข่งขันกันอย่างรุนแรงทั้งในด้านราคาและความสามารถของเครื่องโทรศัพท์ รวมถึงคู่แข่งในตลาดที่เพิ่มมากขึ้นด้วย

เมื่อพิจารณาถึงกระแสความนิยมหรือแนวโน้มการใช้งานโทรศัพท์เคลื่อนที่ของผู้บริโภค จะเห็นได้ว่าโทรศัพท์เคลื่อนที่ในรูปแบบสมาร์ทโฟน (Smart Phone) และแท็ปเล็ต (Tablet) ยังคงได้รับการตอบรับจากผู้บริโภคเป็นอย่างดี ทำให้ผู้ผลิตและผู้ประกอบธุรกิจจำหน่ายโทรศัพท์เคลื่อนที่ต้องมีการพัฒนาคุณสมบัติ ฟีเจอร์ต่างๆ ของเครื่องโทรศัพท์อย่างต่อเนื่องควบคู่ไปกับการแข่งขันด้านราคา ซึ่งเป็นปัจจัยในการตัดสินใจซื้อของผู้บริโภค ทำให้ภาพรวมของการแข่งขันในตลาดธุรกิจจำหน่ายโทรศัพท์เคลื่อนที่สมาร์ทโฟนมีความร้อนแรงเพิ่มมากขึ้น ในขณะที่โทรศัพท์เคลื่อนที่แบบเบสิคโฟน (Basic Phone) ผู้ประกอบการแต่ละรายก็ยังคงต้องต่อสู้กันอย่างเข้มข้นในเรื่องการพัฒนาคุณสมบัติให้สามารถรองรับระบบ 3G ที่จะเข้ามาแทนที่ระบบเดิม การแข่งขันด้านราคาขายและโปรโมชั่นทางการตลาดต่างๆ เพื่อรักษาส่วนแบ่งทางการตลาดเดิมที่มีอยู่ จากปัจจัยต่างๆ ข้างต้นล้วนแล้วแต่ส่งผลให้อัตรากำไรจากการประกอบธุรกิจจำหน่ายโทรศัพท์เคลื่อนที่ลดน้อยถอยลง

อย่างไรก็ตาม คาดว่าแนวโน้มในปี 2557
ตลาดธุรกิจโทรศัพท์เคลื่อนที่จะยังคงสามารถเติบโตได้อีกอย่างต่อเนื่อง
จากกระแสความนิยมและพฤติกรรมของผู้บริโภคที่เปลี่ยนไปสู่การใช้บริการด้านข้อมูลที่เพิ่มสูงขึ้น
การขยายโครงข่าย 3G ของผู้ให้บริการที่ครอบคลุมทั่วประเทศ การเสนอโปรโมชั่นต่างๆ
เพื่อดึงดูดให้ลูกค้าเกิดความต้องการเปลี่ยนเครื่องโทรศัพท์และใช้งานเครื่องที่สามารถรองรับระบบ
3G
รวมถึงระดับราคาจำหน่ายของเครื่องโทรศัพท์เคลื่อนที่ยังคงมีแนวโน้มที่ลดลงอย่างต่อเนื่องเพื่อให้สามารถเข้าถึงผู้บริโภคได้ทุกกลุ่ม
นอกจากนี้ธุรกิจใหม่ๆ ที่เข้ามารองรับชีวิตยุคดิจิตอลของผู้บริโภค เช่น ธุรกิจซื้อขายสินค้าออนไลน์
ประชาสัมพันธ์สินค้าและบริการผ่านทางโทรศัพท์เคลื่อนที่ (Mobile Marketing)
ก็มีส่วนช่วยผลักดันให้ผู้บริโภคเกิดความต้องการใช้โทรศัพท์เคลื่อนที่เพิ่มสูงขึ้นอีกด้วย

จากการที่สำนักงานคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (กสทช.)
ได้จัดให้มีการประมูลใบอนุญาตให้ใช้คลื่นความถี่สำหรับกิจกรรมโทรคมนาคมเคลื่อนที่สากล ย่าน
2100 MHz เมื่อวันที่ 16 ตุลาคม 2555 ทำให้มีผู้รับใบอนุญาตได้เริ่มเปิดให้บริการบนคลื่นความถี่
2100 MHz ซึ่งในปี 2556 มีผู้ใช้บริการโทรศัพท์เคลื่อนที่ 90,967,628 ราย
ในจำนวนนี้แบ่งเป็นผู้ใช้บริการ ประเภท Prepaid จำนวน79,675,595 ราย
และผู้ใช้บริการประเภท Postpaid จำนวน 11,292,033
และจำนวนผู้ใช้บริการโทรศัพท์เคลื่อนที่คิดเป็นร้อยละ 134 ของจำนวนประชากรทั้งประเทศ ทั้งนี้
AIS มีส่าวนแบ่งตลาดมากที่สุดอยู่ที่ร้อยละ 35.2 รองลงมาคือ DTAC มีส่วนแบ่งตลาดร้อยละ 31.3
ตามมาด้วย True Move มีส่วนแย่งตลาดร้อยละ 19.6 AWN มีส่วนแบ่งร้อยละ 6.4 และ True
Move H มีส่วนแบ่งตลาดร้อยละ 4.9 ส่วน CAT TOT และ DPC มีส่วนแบ่งตลาดร้อยละ 2.1,
0.4 และ 0.1 ตามลำดับ

เมื่อพิจารณาเฉพาะบริการ Prepaid AIS มีส่วนแบ่งตลาดมากที่สุด ร้อยละ 37.7 ตามด้วย DTAC
,True Move และ AWN ร้อยละ 31.4 , 22.0 และ 4.8 ตามลำดับ ตามด้วย True Move H
, CAT และTOT มีส่วนแบ่งร้อยละ 2.3 , 1.4 และ 0.4 ตามลำดับ สำหรับบริการประเภท
Postpaid DTAC มีส่วนแบ่งตลาดสูงสุด ร้อยละ 30.7 รองลงมา AIS ร้อยละ 23.5 True
Move H ร้อยละ 2.8 DPC ร้อยละ 0.6 และ TOT ร้อยละ 0.4
(ข้อมูลจากรายงานสภาพตลาดโทรคมนาคมไตรมาสที่ 3 ปี 2556
ส่วนงานพัฒนากฎกติกาการส่งเสริมการแข่งขัน กลุ่มงานวิชาการและจัดการทรัพยากรโทรคมนาคม
สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ)

[]

จำนวนผู้ใช้บริการส่วนใหญ่จะอยู่ในระบบ Pre-Paid เนื่องจากระบบ Pre-Paid
มีข้อดีคือสามารถควบคุมการใช้ของตนเองได้ ในขณะเดียวกัน ผู้ให้บริการทั้ง 3 รายคือ AIS DTAC
และ True Move ต่างปรับลดค่าบริการ (Airtime)
เพื่อเป็นการดึงดูดลูกค้าให้เข้ามาใช้บริการเพิ่มขึ้น ทั้งนี้ตลาดการให้บริการระบบ Pre-Paid นั้น
แม้ว่าจะมีขนาดใหญ่ แต่ก็มีอัตราการเปลี่ยนแปลงระบบที่ใช้ค่อนข้างสูง
เนื่องจากลูกค้าจะปรับเปลี่ยนระบบตาม Promotion ของผู้ให้บริการ
อย่างไรก็ตามผู้ให้บริการต่างก็เร่งขยายช่องทางการจำหน่ายออกไปให้เข้าถึงกลุ่มผู้ใช้บริการให้ได้มากที่สุด
โดยเฉพาะการเข้าร่วมเป็นพันธมิตรทางการค้ากับกลุ่มขายตรงและกลุ่มสินค้าอุปโภคบริโภค
เพื่อให้การจำหน่ายบัตรเติมเงินสามารถทำได้สะดวกและง่ายขึ้น
รวมทั้งมีการออกบัตรเติมเงินแบบใหม่ เพื่อเจาะกลุ่มลูกค้าที่มีการใช้งานไม่มากเพิ่มขึ้น

ถึงแม้ในอดีตที่ผ่านมา จำนวนผู้ใช้บริการระบบ Post-Paid
จะมีการเติบโตต่ำกว่าจำนวนผู้ใช้บริการแบบ Pre-Paid
แต่ผู้ให้บริการยังคงให้ความสำคัญกับผู้ใช้บริการกลุ่มนี้
เนื่องจากสามารถสร้างรายได้ให้กับผู้ให้บริการมากกว่าระบบ Pre-Paid ประมาณ 3-4
เท่าต่อเลขหมาย โดยผู้ให้บริการต่างพยายามรักษาฐานลูกค้าเก่า โดยการปรับลดค่าบริการ
(Airtime) และพยายามเน้นให้ผู้ใช้บริการเพิ่มปริมาณการใช้งาน
นอกจากนี้ลูกค้าในกลุ่มองค์กรเป็นกลุ่มลูกค้าที่ผู้ให้บริการทุกรายให้ความสำคัญเพิ่มขึ้น
เนื่องจากเป็นกลุ่มที่มีปริมาณการใช้งานค่อนข้างมากและสม่ำเสมอ

การแข่งขัน

ผู้ที่มีบทบาทในธุรกิจการจำหน่ายโทรศัพท์เคลื่อนที่ปัจจุบันสามารถแบ่งออกเป็น 4 กลุ่มได้ดังต่อไปนี้

1.  ตัวแทนจำหน่ายในเครือของผู้ให้บริการโทรศัพท์เคลื่อนที่

ผู้ให้บริการโทรศัพท์เคลื่อนที่รายใหญ่ 3 รายในประเทศไทย คือ AIS DTAC และ True Move
ซึ่งจำหน่ายโทรศัพท์เคลื่อนที่ ซิมการ์ด บัตรเติมเงิน
และอุปกรณ์เสริมผ่านร้านค้าในเครือของผู้ให้บริการโทรศัพท์เคลื่อนที่
โดยมีทั้งในรูปแบบสาขาที่ดำเนินการเอง และ รูปแบบแฟรนไชส์ โดยมีระบบการจัดการ
บริการหลังการขาย นโยบายราคา และนโยบายการตลาดที่ชัดเจนและเป็นระบบ
ซึ่งกำหนดโดยผู้ให้บริการโทรศัพท์เคลื่อนที่
ตัวแทนจำหน่ายในกลุ่มนี้จะมีความสัมพันธ์อันดีกับผู้ให้บริการ
ทำให้ได้รับข้อมูลข่าวสารที่เป็นประโยชน์ในการขายและการให้บริการลูกค้าตลอดเวลา
อีกทั้งยังได้รับการสนับสนุนในการดำเนินธุรกิจและการตลาดจากผู้ให้บริการอย่างสม่ำเสมอ
ซึ่งส่งผลทำให้ตัวแทนจําหน่ายที่อยู่ในเครือของผู้ให้บริการได้รับความน่าเชื่อถือและเป็นที่ไว้ใจของลูกค้า

2. ผู้จัดจําหน่าย (Distributor / Dealer)

ผู้ประกอบการที่อยู่ในกลุ่มผู้จัดจำหน่ายจะได้รับการแต่งตั้งจากผู้ผลิตโทรศัพท์เคลื่อนที่จากต่างประเทศโดยตรง
โดยเน้นการขายส่งโทรศัพท์เคลื่อนที่เป็นหลัก
นโยบายราคาและการตลาดจะเป็นนโยบายร่วมกันระหว่างผู้ผลิตโทรศัพท์
เคลื่อนที่และบริษัทที่ได้รับการแต่งตั้งเป็นผู้จัดจำหน่าย ผู้ประกอบการกลุ่มนี้ได้แก่

-   บริษัท เอ็ม ลิ้งค์ เอเชีย คอร์ปอเรชั่น จํากัด (มหาชน)

-   บริษัท สามารถ ไอ-โมบาย จํากัด (มหาชน)

-   บริษัท ล็อกซเล่ย์ จำกัด (มหาชน)

ผู้จัดจำหน่ายจะซื้อผลิตภัณฑ์จากผู้ผลิตโทรศัพท์เคลื่อนที่โดยตรง เพื่อนำมาจำหน่ายต่อให้แก่ตัว
แทนจำหน่าย หรือร้านค้าปลีกทั่วไป อย่างไรก็ตาม
จากการที่อุตสาหกรรมโทรศัพท์เคลื่อนที่มีการแข่งขันรุนแรงขึ้น
ผู้จัดจำหน่ายบางรายจึงมีการเปิดร้านค้าปลีกในเครือของตนเพื่อเพิ่มช่องทางการจำหน่ายและเพื่อที่จะสามารถรักษาส่วนแบ่งทางการตลาดไว้ได้
ซึ่งโดยส่วนใหญ่จะเป็นรูปแบบการให้แฟรนไชส์

3.  ตัวแทนจำหน่ายรายใหญ่ที่มีร้านค้าปลีกและเครือข่ายเป็นของตนเอง

ผู้ประกอบการกลุ่มนี้จะได้รับการแต่งตั้งเป็นตัวแทนจำหน่าย (Dealer)
จากผู้ผลิตโทรศัพท์เคลื่อนที่จากต่างประเทศโดยตรงเช่นกัน
แต่จะเน้นการขายปลีกตามสาขาและจุดจำหน่ายของแต่ละบริษัทเป็นหลัก
โดยมีการสั่งซื้อสินค้าจากผู้จัดจำหน่ายรายอื่นสำหรับสินค้าบางยี่ห้อหรือบางรุ่น
เพื่อให้ร้านค้าของตนมีสินค้าที่หลากหลาย สามารถตอบสนองความต้องการของลูกค้าได้ทุกกล่ม
ในขณะเดียวกันก็มีการจำหน่ายสินค้าบางส่วนให้แก่ตัวแทนจำหน่าย
ผู้ประกอบการกลุ่มนี้จะมีความเข้าใจในพฤติกรรมการใช้และความต้องการของลูกค้า
เนื่องจากต้องติดต่อกับทั้งผู้ผลิตและผู้บริโภคโดยตรง
เป็นผลทำให้สามารถปรับตัวเข้ากับการเปลี่ยนแปลงอย่างรวดเร็วของธุรกิจการจำหน่ายโทรศัพท์เคลื่อนที่ได้เป็นอย่างดี

4.  ร้านค้าปลีกรายย่อย

การดําเนินธุรกิจส่วนใหญ่ของร้านค้าผู้ประกอบการรายย่อยจะใช้เงินลงทุนน้อย
และมักจะไม่มีระบบการจัดการ และบริการหลังการขาย เจ้าของร้านเป็นเจ้าของกิจการ
ลูกค้าสามารถต่อรองราคาได้
ส่งผลทำให้ได้รับความน่าเชื่อถือจากลูกค้าน้อยกว่าผู้จัดจําหน่ายประเภทอื่นๆ
ส่วนใหญ่จะเน้นการแข่งขันด้านราคาเป็นหลัก

ภาวะการแข่งขันของธุรกิจโทรศัพท์เคลื่อนที่จะยังมีแนวโน้มที่รุนแรงอย่างต่อเนื่อง
ทั้งในส่วนของการแข่งขันระหว่างผู้ให้บริการโทรศัพท์เคลื่อนที่ซึ่งจะต้องใช้กลยุทธ์ทางตลาดต่างๆ
ทั้งในด้านการปรับลดอัตราค่าบริการ (Airtime) การให้บริการที่หลากหลายมากขึ้น
ในการที่จะรักษารวมทั้งเพิ่มส่วนแบ่งการตลาด
สำหรับการแข่งขันระหว่างผู้จัดจำหน่ายโทรศัพท์เคลื่อนที มีการแข่งขันรุนแรงมากขึ้น
นอกจากนี้ผู้จำหน่ายโทรศัพท์เคลื่อนที่หลายรายยังได้นำเข้าโทรศัพท์เคลื่อนที่จากประเทศจีนมาจำหน่าย
โดยสร้างตราผลิตภัณฑ์ของตัวเอง (House Brand) เพื่อเพิ่มความสามารถในการทํากําไรมากขึ้น
โดยจะเน้นเครื่องที่มีราคาถูกสําหรับกลุ่มผู้ใช้โทรศัพท์ที่มีกําลังซื้อน้อยและนิยมเครื่องที่มีราคาไม่แพงนัก

สำหรับความสำเร็จของผู้ประกอบการจำหน่ายโทรศัพท์เคลื่อนที่
ขึ้นกับความสามารถในการจัดหาสินค้าที่โดดเด่น
แตกต่างจากคู่แข่งทั้งในแง่คุณภาพรวมทั้งราคาที่ต่ำกว่ามาตอบสนองความต้องการของผู้บริโภค
การมีการบริการที่มีคุณภาพ และครบวงจร
การมีช่องทางการจำหน่ายที่เข้าถึงผู้บริโภคได้อย่างทั่วถึงและรวดเร็ว
และการบริหารการจัดการที่มีประสิทธิภาพ

บริษัทมีความได้เปรียบในการแข่งขัน เนื่องจากบริษัทเป็นผู้มีบทบาทอยู่ทั้ง 3 กลุ่ม กล่าวคือ

-   บริษัทเป็นตัวแทนจําหน่ายของผู้ให้บริการโทรศัพท์เคลื่อนที่รายใหญ่คือ AIS
    โดยได้รับสิทธิในลักษณะแฟรนไชส์ในการเปิดสาขา Telewiz จำนวน 21 สาขา และ
    Telewiz Express จำนวน 3 สาขา
    โดยบริษัทเป็นผู้ประกอบการที่มีร้านเทเลวิซมากที่สุดในประเทศไทย
    ที่ผ่านมาบริษัทยังได้รับรางวัลดีเด่นทั้งด้านการขายและงานบริการจาก AIS มากว่า 10 ปี
    ทำให้บริษัทมีความสัมพันธ์ที่ดีและได้รับการสนับสนุนจาก AIS มาโดยตลอด

-   บริษัทเป็นผู้จัดจำหน่ายโทรศัพท์เคลื่อนที่ ภายใต้ชื่อ “TWZ” ซึ่งเป็นตราผลิตภัณฑ์ของบริษัท
    โดยบริษัทนำสินค้าเข้าจากประเทศจีน
    ซึ่งสินค้าดังกล่าวมีราคาถูกและมีฟังก์ชั่นการใช้งานที่หลากหลายสามารถตอบสนองความต้องการของผู้บริโภคได้เป็นอย่างดี
    นอกจากนี้ บริษัทยังเป็นตัวแทนจำหน่ายโทรศัพท์เคลื่อนที่ให้กับ บริษัท ไวร์เลส ดีไวซ์ ซัพพลาย
    จำกัด และบริษัท เอ็มลิ้งค์ เอเชีย คอร์ปอเรชั่น จำกัด (มหาชน)
    รวมถึงมีการซื้อสินค้าเพิ่มเติมจากตัวแทนจำหน่ายรายอื่นในประเทศทำให้บริษัทมีสินค้าให้เลือกหลากหลายมากยิ่งขึ้น
    รวมทั้งสามารถบริหารต้นทุนสินค้าได้มีประสิทธิภาพมากขึ้นด้วย

-   บริษัทมีร้านค้าปลีกและเครือข่ายเป็นของตนเอง โดยมีสาขา TWZ Shop จำนวน 9 สาขา
    ซึ่งตั้งอยู่ใน Prime Area

นอกจากนี้บริษัทยังมีตัวแทนจำหน่ายกว่า 300
รายทั่วประเทศรวมทั้งมีศูนย์บริการที่มีคุณภาพและครบวงจร สามารถสนับสนุนสินค้าต่างๆ
ของบริษัทได้เป็นอย่างดี
ยิ่งทำให้สินค้าของบริษัทเป็นที่ยอมรับและได้รับความไว้วางใจจากลูกค้าเพิ่มมากขึ้น
ด้วยศักยภาพของบริษัททั้งในด้านช่องทางการจำหน่าย ภาพลักษณ์ การตลาด
การให้บริการและการบริหารจัดการที่มีประสิทธิภาพตามที่กล่าวมาแล้วข้างต้น
ส่งผลทำให้บริษัทมีศักยภาพในการแข่งขันกับผู้ประกอบการรายอื่น

3.3 การจัดหาผลิตภัณฑ์

  3.3.1 การจัดหาผลิตภัณฑ์และแหล่งที่มาของผลิตภัณฑ์

1. โทรศัพท์เคลื่อนที่

การจัดหาโทรศัพท์เคลื่อนที่ที่บริษัทจำหน่าย สามารถแบ่งออกเป็น 2 วิธีดังนี้

(1) การซื้อโดยตรงจากผู้ผลิตโทรศัพท์เคลื่อนที่ในประเทศจีน

ปัจจุบัน บริษัทให้ความสำคัญกับการซื้อสินค้าจากผู้ผลิตโทรศัพท์เคลื่อนที่ในประเทศจีน
เพื่อนำมาจัดจำหน่ายภายใต้ชื่อ “TWZ”
ซึ่งเป็นตราผลิตภัณฑ์ของบริษัทแทนการที่บริษัทสามารถซื้อสินค้าโดยตรงจากผู้ผลิต
ส่งผลทำให้มีความได้เปรียบในด้านต้นทุนที่ต่ำลง

(2) การซื้อจากผู้จัดจำหน่าย (Distributor) และตัวแทนจำหน่าย

ปัจจุบัน บริษัทมีการซื้อเครื่องโทรศัพท์เคลื่อนที่จากผู้จัดจำหน่ายรายใหญ่จำนวน 2 บริษัท ได้แก่
บริษัท ไวร์เลส ดีไวซ์ ซัพพลาย จำกัด และบริษัท เอ็มลิ้งค์ เอเชีย คอร์ปอเรชั่น จํากัด (มหาชน)
เนื่องจากผู้จัดจำหน่ายแต่ละรายจะได้รับสิทธิในการจำหน่ายโทรศัพท์เคลื่อนที่เฉพาะบางยี่ห้อ
และบางรุ่นเท่านั้น ดังนั้นเพื่อให้บริษัทมีสินค้าจำหน่ายได้ครบทุกร่น ทุกยี่ห้อ
การสั่งซื้อสินค้าของบริษัทจากผู้จัดจำหน่ายแต่ละรายจะขึ้นอยู่กับยี่ห้อ
และรุ่นของโทรศัพท์เคลื่อนที่ที่เป็นที่นิยม ส่วนลดจากการซื้อสินค้าปริมาณมาก (Volume Discount)
รวมทั้งข้อเสนอต่างๆ จากผู้จัดจำหน่าย เช่น จำนวนเครื่องที่จะได้รับการจัดสรร เป็นต้น
นอกจากนี้บริษัทยังมีการซื้อสินค้าเพิ่มเติมจากตัวแทนจำหน่ายรายอื่นในประเทศเพื่อให้สินค้าที่จัดจำหน่ายมีความหลากหลาย
และสามารถตอบสนองความต้องการของลูกค้าในแต่ละกลุ่มได้เป็นอย่างดี นอกจากนี้
การสั่งซื้อของบริษัทในบางครั้งอาจมีการรวมการสั่งซื้อกับผู้ประกอบการรายอื่น
เพื่อที่จะได้รับส่วนลดจากการซื้อสินค้าปริมาณมาก (Volume Discount) เพิ่มขึ้น

2. อุปกรณ์เสริมสำหรับโทรศัพท์เคลื่อนที่

บริษัทจัดหาอุปกรณ์เสริมจากหลายแหล่ง ส่วนหนึ่งบริษัทจะสั่งซื้อจากตัวแทนจำหน่ายในประเทศ
สำหรับตราผลิตภัณฑ์ของบริษัท (House Brand)
บริษัทจะสั่งซื้ออุปกรณ์เสริมโดยตรงจากผู้ผลิตรายนั้นๆ

3. ซิมการ์ด และบริการเติมเงิน

ปัจจุบัน บริษัทจำหน่ายเฉพาะซิมการ์ดในระบบ GSM Advance และระบบ GSM 1800
และบริการเติมเงินในระบบ 1-2-Call! ซึ่งจัดจำหน่ายโดย บริษัท ไวร์เลส ดีไวซ์ ซัพพลาย
จํากัด

4. บริการอื่นๆ

บริษัทได้รับสิทธิเปิดสาขาภายใต้ชื่อเทเลวิซ
ทำให้สามารถให้บริการต่างๆสำหรับโทรศัพท์เคลื่อนที่ทุกระบบของ AIS ซึ่งได้แก่
บริการเติมเงินบนมือถือ บริการจดทะเบียนเลขหมายใหม่ บริการรับชําระค่าบริการ เป็นต้น
และบริษัทมีศูนย์บริการหลังการขายของบริษัทเพื่อให้บริการแก่ลูกค้าที่ซื้อสินค้าจากบริษัท

3.4 ผลกระทบต่อสิ่งแวดล้อม

 เนื่องจากบริษัทเป็นเพียงผู้จำหน่ายและให้บริการต่างๆเกี่ยวกับอุปกรณ์สื่อสาร การดำเนินธุรกิจของบริษัทจึงไม่มีผลกระทบต่อสิ่งแวดล้อมใดๆ 

4. ปัจจัยความเสี่ยง

4.1 ความเสี่ยงจากการถูกบอกเลิกสัญญาแฟรนไชส์กับทางบริษัท แอดวานซ์ อินโฟร์ เซอร์วิส จำกัด
(มหาชน)

  บริษัทได้รับสิทธิในการจำหน่ายสินค้าและให้บริการต่างๆ
  ภายใต้เครื่องหมายการค้าและชื่อทางการค้าว่า เทเลวิซ จาก บริษัท แอดวานซ์ อินโฟร์
  เซอร์วิส จำกัด (มหาชน) (“AIS”) ทั้งนี้
  เงื่อนไขในสัญญาให้สิทธิระบุว่าคู่สัญญาทั้งสองฝ่ายมีสิทธิที่จะเลิกสัญญาหากเกิดเหตุการณ์ตามที่กำหนดไว้ในสัญญาให้สิทธิ
  หรือคู่สัญญาฝ่ายใดฝ่ายหนึ่งสามารถบอกเลิกสัญญาโดยทำเป็นหนังสือส่งให้คู่สัญญาอีกฝ่ายหนึ่งทราบล่วงหน้าเป็นเวลาไม่น้อยกว่า
  60 วัน ปัจจุบัน บริษัทได้รับสิทธิในการเปิดร้านเทเลวิซจำนวน 24 สาขา (Telewiz 21 สาขา
  และ Telewiz Express 3 สาขา) ซึ่งสัดส่วนรายได้จากร้านเทเลวิซคิดเป็นร้อยละ 10.04
  ของรายได้รวมในปี 2556 หากบริษัทถูกบอกเลิกสัญญาให้สิทธิจาก AIS
  ในการดำเนินธุรกิจร้านเทเลวิซ อาจทำให้รายได้ของบริษัทลดลง อย่างไรก็ตาม
  จากการที่สถานที่ตั้งสาขาเทเลวิซของบริษัทส่วนใหญ่อยู่ใน Prime Area ดังนั้น
  ถึงแม้จะถูกยกเลิกสัญญาให้สิทธิดังกล่าว บริษัทก็สามารถเปิดดำเนินการร้านค้าดังกล่าวในชื่อร้าน
  TWZ Shop เพื่อจำหน่ายสินค้าและให้บริการได้โดยทันที นอกจากนี้
  โครงสร้างรายได้ส่วนใหญ่ของบริษัทคิดเป็นร้อยละ 82.44
  ของรายได้รวมเป็นรายได้จากการขายส่งสินค้า
  ทำให้ผลกระทบที่อาจเกิดขึ้นจากการถูกบอกเลิกสัญญาให้สิทธิส่งผลต่อผลประกอบการของบริษัทไม่มากนัก

  การที่ธุรกิจของบริษัทมีส่วนในการเกื้อหนุนธุรกิจของ AIS มาโดยตลอด
  โดยบริษัทจำหน่ายซิมการ์ดและบัตรเติมเงินเฉพาะในเครือข่ายของ AIS
  รวมทั้งบริษัทมีการซื้อ/ขายโทรศัพท์เคลื่อนที่ และอุปกรณ์เสริมจากผู้ผลิตโทรศัพท์เคลื่อนที่
  ผู้จัดจำหน่าย และ/หรือผู้จำหน่ายรายอื่นนอกเหนือจากบริษัทในเครือของ AIS
  และเปิดร้านจำหน่ายโทรศัพท์เคลื่อนที่ และ/หรืออุปกรณ์เสริม ในร้าน TWZ Shop
  ตามที่บริษัทได้แจ้งให้ AIS ทราบ
  โดยธุรกิจดังกล่าวของบริษัทเป็นการเพิ่มยอดจำหน่ายซิมการ์ดและบัตรเติมเงินในเครือข่าย AIS
  ให้เพิ่มมากขึ้น นอกจากนี้สาขาร้านเทเลวิซของบริษัทยังได้รับรางวัลต่างๆ จาก AIS มากว่า 10
  ปี โดยบริษัทเป็นผู้ประกอบการที่มีร้านเทเลวิซมากที่สุดในประเทศไทย
  ทำให้มีโอกาสน้อยมากที่บริษัทจะถูกบอกเลิกสัญญาจาก AIS
  และผู้บริหารเชื่อมั่นว่าการประกอบธุรกิจของบริษัทจะได้รับการสนับสนุนเป็นอย่างดีจาก AIS
  อย่างต่อเนื่องต่อไป

  4.2
  ความเสี่ยงจากการดำเนินธุรกิจในการจำหน่ายซิมการ์ดและบริการเติมเงินของผู้ให้บริการโทรศัพท์เคลื่อนที่เพียงรายเดียว

  ปัจจุบัน บริษัทจำหน่ายเฉพาะซิมการ์ดของระบบ Digital GSM Advance และระบบ Digital
  GSM 1800 และ ให้บริการเติมเงินของ ระบบ 1-2-Call ซึ่งดำเนินการโดย บริษัท แอดวานซ์
  อินโฟร์ เซอร์วิส จำกัด (มหาชน) (“AIS”) เท่านั้น
  โดยบริษัทมีสัดส่วนรายได้จากการขายซิมการ์ดและให้บริการเติมเงินคิดเป็นร้อยละ 0.24
  ของรายได้รวมในปี 2556 ดังนั้น
  บริษัทจึงอาจมีความเสี่ยงจากการพึ่งพิงผู้ให้บริการโทรศัพท์เคลื่อนที่รายดังกล่าว
  นอกจากนี้บริษัทอาจมีความเสี่ยงในเรื่องของการแข่งขันจากผู้ให้บริการรายอื่น เช่น บริษัท
  โทเทิ่ล แอ็คเซ็ส คอมมูนิเคชั่น จำกัด (มหาชน) บริษัท ทรู คอร์ปอเรชั่น จำกัด (มหาชน)
  หรือผู้ประกอบการรายใหม่ที่เข้าสู่ตลาด
  ซึ่งอาจส่งผลให้ส่วนแบ่งทางการตลาดของผู้ให้บริการรายดังกล่าวลดลง
  และส่งผลกระทบต่อยอดการขายของบริษัทในที่สุด

  เนื่องจาก AIS เป็นผู้ประกอบการโทรศัพท์เคลื่อนที่ (Operator) รายใหญ่ที่สุดในประเทศไทย
  มีส่วนแบ่งการตลาดเชิงจำนวนผู้ใช้บริการ ประมาณร้อยละ 35.2 (ข้อมูล ณ วันที่ 30 กันยายน
  2556 จากรายงานสรุปสภาพตลาดโทรคมนาคมส่วนงานพัฒนากฎกติกาการส่งเสริมการแข่งขัน
  กลุ่มงานวิชาการและจัดการทรัพยากรโทรคมนาคม) นอกจากนี้ AIS
  มีการจัดกิจกรรมส่งเสริมการขายและการประชาสัมพันธ์อย่างสม่ำเสมอ ซึ่งจะส่งผลทำให้ AIS
  สามารถรักษารวมทั้งเพิ่มส่วนแบ่งทางการตลาดได้อย่างต่อเนื่อง
  ทำให้บริษัทมีความมั่นใจในการร่วมธุรกิจกับผู้ให้บริการรายดังกล่าวต่อไป

4.3 ความเสี่ยงจากการพึ่งพิงผู้จำหน่ายสินค้ารายใหญ่

  เนื่องจากผู้จัดจำหน่ายแต่ละรายจะได้รับสิทธิในการจำหน่ายโทรศัพท์เคลื่อนที่เฉพาะบางยี่ห้อและบางรุ่นเท่านั้น
  ดังนั้นเพื่อให้บริษัทมีสินค้าจำหน่ายได้ครบทุกรุ่น ทุกยี่ห้อ จึงต้องสั่งซื้อจากผู้จัดจำหน่ายหลายราย
  โดยการสั่งซื้อสินค้าของบริษัทจากผู้จัดจำหน่ายแต่ละรายและในแต่ละช่วงเวลาจะขึ้นอยู่กับยี่ห้อและรุ่นของโทรศัพท์เคลื่อนที่ที่เป็นที่นิยม
  ส่วนลดจากการซื้อสินค้าปริมาณมาก (Volume Discount) รวมทั้งข้อเสนอต่างๆ
  จากผู้จัดจำหน่าย เช่น จำนวนเครื่องที่จะได้รับการจัดสรร เป็นต้น

  อย่างไรก็ตาม บริษัทตระหนักถึงความเสี่ยงจากการพึ่งพิงผู้จัดจำหน่ายสินค้ารายใหญ่หรือน้อยราย
  บริษัทยังคงรักษาความสัมพันธ์อันดีกับผู้จัดจำหน่ายรายอื่นอย่างต่อเนื่อง
  โดยมีการกระจายการสั่งซื้อโทรศัพท์เคลื่อนที่ไปยังผู้จัดจําหน่ายรายอื่น
  นอกจากนี้บริษัทยังเป็นผู้จัดจำหน่ายสินค้าภายใต้แบรนด์ “TWZ” ซึ่งเป็นสินค้าของบริษัทอีกด้วย
  ส่งผลทำให้บริษัทมีสินค้าที่ทันสมัยตรงกับความต้องการของลูกค้าเพิ่มมากขึ้น
  และลดการพึ่งพิงผู้จัดจำหน่ายสินค้ารายใหญ่หรือน้อยราย

4.4 ความเสี่ยงจากอัตราแลกเปลี่ยน

  บริษัทมีการนำเข้าเครื่องโทรศัพท์เคลื่อนที่และอุปกรณ์เสริมบางส่วนจากต่างประเทศ
  โดยชำระเป็นเงินตราต่างประเทศ
  ทำให้บริษัทอาจมีความเสี่ยงจากอัตราแลกเปลี่ยนจากการที่บริษัทต้องชำระค่าสินค้า
  บริษัทจึงได้มีการติดตามดูแลความเคลื่อนไหวของอัตราแลกเปลี่ยนอย่างใกล้ชิด
  อีกทั้งมีนโยบายป้องกันความเสี่ยงดังกล่าวโดยจะทำสัญญาซื้อขายเงินตราต่างประเทศล่วงหน้าตามสถานการณ์และความเหมาะสม
  เพื่อลดความเสี่ยงจากอัตราแลกเปลี่ยนที่อาจเกิดขึ้น

4.5 ความเสี่ยงจากการล้าสมัยของสินค้า

  โทรศัพท์เคลื่อนที่เป็นผลิตภัณฑ์ที่มีการเปลี่ยนแปลงเทคโนโลยีอย่างรวดเร็ว
  ผู้ผลิตจึงต้องทำการพัฒนาและออกสินค้ารุ่นใหม่ๆ ให้ตรงกับความต้องการของลูกค้าอยู่ตลอดเวลา
  บริษัทจึงอาจประสบปัญหาในเรื่องสินค้าที่มีอยู่อาจเสื่อมความนิยมและล้าสมัย
  ทำให้บริษัทไม่สามารถจำหน่ายสินค้าดังกล่าวได้
  บริษัทจึงอาจมีความจำเป็นที่จะต้องปรับลดราคาขายของสินค้ารุ่นดังกล่าวเพื่อให้ทันกับตลาดและสามารถแข่งขันได้

  จากการที่ผู้บริหารของบริษัทประกอบธุรกิจจำหน่ายโทรศัพท์เคลื่อนที่มาเป็นระยะเวลานานเกือบ
  20 ปี ทำให้มีความเข้าใจถึงภาวะอุตสาหกรรมโทรศัพท์เคลื่อนที่เป็นอย่างดี
  ผู้บริหารของบริษัทจึงให้ความสำคัญในการคัดเลือกยี่ห้อและรุ่นของสินค้าที่จะนำมาจำหน่ายอย่างระมัดระวัง
  โดยบริษัทจะทำการสำรวจความคิดเห็นและความต้องการของลูกค้าทั้งตัวแทนจำหน่ายและผู้บริโภคอย่างสม่ำเสมอ
  ในขณะเดียวกันบริษัทยังได้รับข้อมูลข่าวสารต่างๆ เกี่ยวกับสินค้าใหม่ๆ แนวโน้ม
  หรือเทคโนโลยีต่างๆ
  ของโทรศัพท์เคลื่อนที่จากผู้ผลิตโทรศัพท์เคลื่อนที่ชั้นนำที่บริษัทได้รับการแต่งตั้งเป็นผู้จัดจำหน่ายอีกด้วย
  ส่งผลทำให้บริษัทสามารถคัดสรรสินค้าได้ตรงกับความต้องการของผู้บริโภคมากที่สุด
  ในขณะเดียวกัน บริษัทก็มีการบริหารสินค้าคงคลังอย่างมีประสิทธิภาพ ด้วยระบบ Inventory
  Online ที่เชื่อมโยงข้อมูลสินค้าคงคลังของทุกสาขา สามารถตรวจเช็คสินค้าคงคลังได้ในทันที
  ประกอบกับการที่บริษัทมีช่องทางการขายผ่านตัวแทนจำหน่าย
  ส่งผลทำให้บริษัทสามารถระบายสินค้าได้รวดเร็วก่อนที่สินค้าที่มีอยู่จะเสื่อมความนิยม นอกจากนี้
  ในกรณีที่ผู้ผลิตโทรศัพท์เคลื่อนที่ รวมทั้งผู้จัดจำหน่ายรายใหญ่ที่บริษัทเป็นตัวแทนจำหน่ายให้
  ทำการปรับลดราคาโทรศัพท์เคลื่อนที่เพื่อที่จะสามารถแข่งขันในตลาดได้
  บริษัทจะได้รับค่าชดเชยการปรับราคาตามรุ่น เงื่อนไขและตามเวลาที่ตกลงจากผู้ผลิต
  และ/หรือผู้จัดจำหน่ายรายดังกล่าวอีกด้วย

4.6 ความเสี่ยงจากการที่มีจำนวนคู่แข่งเพิ่มมากขึ้น

  การเจริญเติบโตอย่างรวดเร็วของธุรกิจจำหน่ายโทรศัพท์เคลื่อนที่และอุปกรณ์เสริมต่างๆ
  โดยเฉพาะการเติบโตของโทรศัพท์เคลื่อนที่สมาร์ทโฟน
  ทำให้ธุรกิจจำหน่ายโทรศัพท์เคลื่อนที่มีการแข่งขันรุนแรงขึ้นโดยเฉพาะการแข่งขันด้านราคาสินค้า
  อย่างไรก็ตาม การที่บริษัทเป็นร้านตัวแทนจำหน่ายพันธมิตรของ AIS
  ซึ่งเป็นผู้ให้บริการโทรศัพท์เคลื่อนที่รายใหญ่
  ประกอบกับการที่บริษัทมีสินค้าที่ให้บริการแก่ลูกค้าที่หลากหลาย
  การมีช่องทางการจำหน่ายที่ครอบคลุมและทั่วถึงทั้งในส่วนของการขายปลีกโดยมีสาขาซึ่งส่วนใหญ่ตั้งอยู่ใน
  Prime Area ทั่วกรุงเทพมหานคร และมีตัวแทนจำหน่ายกว่า 300 รายทั่วประเทศ นอกจากนี้
  บริษัทยังมีศูนย์บริการที่มีคุณภาพและครบวงจร สามารถสนับสนุนสินค้าต่างๆ
  ของบริษัทได้อย่างมีประสิทธิภาพ ส่งผลทำให้บริษัทมีรายได้จากการบริการที่สม่ำเสมอ
  รวมทั้งการที่ผู้บริหารมีความเข้าใจกลไกตลาดและความต้องการของลูกค้าเป็นอย่างดี
  และสามารถแก้ไขปัญหาต่างๆ ได้อย่างรวดเร็ว
  ทำให้บริษัทเชื่อมั่นว่าบริษัทมีความพร้อมและสามารถที่จะแข่งขันกับผู้ประกอบการอื่นๆ
  ในอุตสาหกรรมได้เป็นอย่างเต็มที่

4.7 ความเสี่ยงเกี่ยวกับสัญญาเช่าพื้นที่

  เนื่องจากบริษัทมีการจำหน่ายสินค้าให้แก่ลูกค้ารายย่อยทั่วไป (Retail)
  โดยผ่านสาขาของบริษัททั้งสิ้นจำนวน 33 สาขา ซึ่งตั้งอยู่ในศูนย์การค้าชั้นนำและซูเปอร์เซ็นเตอร์
  ดังนั้นบริษัทจะต้องทำการเช่าพื้นที่จากผู้ให้เช่าพื้นที่ทั้งในรูปแบบของสัญญาเช่าระยะสั้นและระยะยาว
  บริษัทอาจมีความเสี่ยงจากการที่ไม่สามารถต่อสัญญาเช่าพื้นที่
  หรืออาจมีความเสี่ยงจากการที่ผู้ให้เช่าขอเปลี่ยนแปลงเงื่อนไขในการต่อสัญญาที่ทำให้บริษัทต้องเสียค่าใช้จ่ายสูงกว่าเดิม

  ณ วันที่ 31 ธันวาคม 2556 บริษัทมีสาขาที่เป็นสัญญาเช่าพื้นที่ระยะยาวจำนวน 4 สาขา
  ซึ่งมีอายุการเช่าระหว่าง 5 ปี ถึง 25
  ปีทำให้ความเสี่ยงในเรื่องของการต่อสัญญาสำหรับสาขาดังกล่าวลดน้อยลง
  สำหรับสาขาที่เหลือจำนวน 29 สาขา เป็นสัญญาเช่าพื้นที่ระยะสั้น ซึ่งมีอายุสัญญาไม่เกิน 3 ปี
  จึงอาจมีความเสี่ยงจากการที่ไม่สามารถต่อสัญญาเช่าพื้นที่ได้
  แต่จากการที่บริษัทเป็นคู่ค้าที่ดีของผู้ให้เช่าพื้นที่มาโดยตลอด
  จึงทำให้มีความเสี่ยงเกี่ยวกับต่อสัญญาเช่าพื้นที่ดังกล่าวค่อนข้างน้อย

4.8 ความเสี่ยงจากการพึ่งพิงผู้บริหารหลัก ซึ่งเป็นผู้ถือหุ้นรายใหญ่ของบริษัท

  บริษัทก่อตั้งโดย นายพุทธชาติ และนางปิยะนุช รังคสิริ
  ซึ่งเป็นผู้มีประสบการณ์ในธุรกิจจำหน่ายโทรศัพท์เคลื่อนที่และอุปกรณ์เสริม
  และมีความสัมพันธ์อันดีกับผู้ผลิตโทรศัพท์เคลื่อนที่ และผู้จัดจำหน่ายโทรศัพท์เคลื่อนที่
  มาเป็นเวลาเกือบ 20 ปี ส่งผลทำให้ทั้ง 2 ท่านป็นผู้มีบทบาทสำคัญในการบริหารบริษัท
  บริษัทจึงมีความเสี่ยงจากการพึ่งพิงผู้บริหารทั้ง 2 ท่าน อย่างไรก็ตาม
  เนื่องจากนายพุทธชาติยังคงสัดส่วนการถือหุ้นร้อยละ 18.75
  ของทุนจดทะเบียนและชำระแล้วของบริษัท ซึ่งนับว่าเป็นสัดส่วนที่สูงและเป็นแรงจูงใจให้ผู้บริหาร
  บริหารงานให้บริษัทเจริญก้าวหน้าต่อไป นอกจากนี้
  บริษัทมีนโยบายผลักดันให้มีการบริหารงานเป็นทีมงานเพิ่มมากขึ้น
  มีการว่าจ้างบุคลากรมืออาชีพจากภายนอกเข้ามาช่วยบริหาร
  โดยคำนึงถึงการพัฒนาประสิทธิภาพและศักยภาพของบริษัทเป็นสำคัญ และจากที่นายพุทธชาติ
  และนางปิยะนุช รังคสิริ เป็นบุคคลที่มีความเกี่ยวข้องกัน
  เพื่อเป็นการป้องกันการมีอำนาจเบ็ดเสร็จ
  บริษัทจึงได้กำหนดขอบเขตอำนาจหน้าที่ไว้อย่างชัดเจนในอำนาจการดำเนินงานของบริษัท
  (Authority Table)

5. ทรัพย์สินที่ใช้ในการประกอบธุรกิจ

5.1 รายละเอียดของทรัพย์สินที่ใช้ในการประกอบธุรกิจ

ณ วันที่ 31 ธันวาคม 2556 บริษัทมีสินทรัพย์ที่ใช้ในการประกอบธุรกิจดังนี้

+----------------------+-----------+----------+----------+-------------+
| ประเภท/ลักษณะทรัพย์สิน   | ลักษ       | ภาระผูกพัน | วง       | มูล          |
|                      | ณะกรรมสิทธิ์ |          | เงินจํานอง | ค่าตามบัญชีสุทธิ |
|                      |           |          |          | ณ วันที่ 31    |
|                      |           |          | (ล้านบาท) | ธ.ค. 56     |
|                      |           |          |          |             |
|                      |           |          |          | (ล้านบาท)    |
+----------------------+-----------+----------+----------+-------------+
| ส่วนปรับปรุงอาคาร       | เป็นเจ้าของ | -        | -        | 2.75        |
|                      |           |          |          |             |
| (ป                   | เป็นเจ้าของ | -        | -        | 0.23        |
| รับปรุงสาขาและสำนักงาน) |           |          |          |             |
|                      | เป็นเจ้าของ | -        | -        | 0.23        |
| เครื่องมือและอุปกรณ์      |           |          |          |             |
|                      | เป็นเจ้าของ | -        | -        | 3.38        |
| เครื่องใช้สำนักงาน       |           |          |          |             |
|                      | เป็นเจ้าของ | -        | -        | 1.93        |
| เครื่องตกแต่งสำนักงาน    |           |          |          |             |
|                      |           |          |          |             |
| ยานพาหนะ             |           |          |          |             |
+----------------------+-----------+----------+----------+-------------+

5.2 รายละเอียดของสัญญาเช่าทรัพย์สิน

ณ วันที่ 31 ธันวาคม 2556
บริษัทมีทรัพย์สินซึ่งเป็นสัญญาเช่าพื้นที่ที่ใช้ในการประกอบธุรกิจจากผู้ให้เช่าหลายรายซึ่งสามารถสรุปได้ดังนี้

+----------------+--------+-----------------------+-----+--------------+
| ผู้ให้เช่า         | วัตถ    | สถานที่ตั้ง               | พื้นท | ระ           |
|                | ุประสงค์ |                       | ี่เช่า | ยะเวลาการเช่า |
|                |        |                       |     |              |
|                | การเช่า |                       | (   |              |
|                |        |                       | ตร. |              |
|                |        |                       | ม.) |              |
+================+========+=======================+=====+==============+
| บริษัท เอก-ชัย    | T      | ชั้น 1 อาคารเทสโก้โลตัส   | 42  | 16 พ.ย. 54 - |
| ดีสทริบิวชั่น ซิสเทม | elewiz | สาขาศรีนครินทร์          | .00 | 15 พ.ย. 57   |
| จํากัด           | Shop   |                       |     |              |
|                |        | ชั้น 1อาคารเทสโก้โลตัส    | 13  | 5 ธ.ค. 54 –  |
|                |        | สาขารัตนาธิเบศร์         | .00 | 4 ธ.ค. 57    |
|                |        |                       |     |              |
|                |        | ชั้น 1 อาคารเทสโก้โลตัส   | 24  | 1 ส.ค. 55 -  |
|                |        | สาขาแจ้งวัฒนะ           | .00 | 31 ก.ค. 58   |
|                |        |                       |     |              |
|                |        | ชั้น 2 อาคารเทสโก้โลตัส   | 19  | 1 เม.ย. 55 – |
|                |        | สาขาสุขุมวิท 50          | .00 | 31 มี.ค. 58   |
|                |        |                       |     |              |
|                |        | ชั้น 2 อาคารเทสโก้โลตัส   | 17  | 1 ส.ค. 55 –  |
|                |        | สาขาหลักสี่              | .00 | 31 ก.ค. 58   |
|                |        |                       |     |              |
|                |        | ชั้น 2 อาคารเทสโก้โลตัส   | 34  | 1 ส.ค. 55 –  |
|                |        | สาขาพระราม 3          | .00 | 31 ก.ค. 58   |
|                |        |                       |     |              |
|                |        | ชั้น 2 อาคารเทสโก้โลตัส   | 22  | 1 ส.ค. 55 –  |
|                |        | สาขาบางนา             | .00 | 31 ก.ค. 58   |
+----------------+--------+-----------------------+-----+--------------+
| บริษัท สยาม รีเทล | T      | ชั้น 3                  | 77  | 1 พ.ค. 55 –  |
|                | elewiz | อาคารศูนย์การค้าแฟชั่น     | .17 | 30 เม.ย. 58  |
| ดีเวลล็อปเม้นท์    | Shop   | ไอส์แลนด์               |     |              |
| จํากัด           |        |                       |     |              |
|                |        | ห้อง 3033              |     |              |
+----------------+--------+-----------------------+-----+--------------+
| กองทุน          | T      | ชั้น 2 ห้อง 225          | 119 | 22 ธ.ค. 54 - |
| รวมอสังหาริมทรัพย์ | elewiz | อาคารเซ็นทรัลพลาซ่า      | .53 | 21 ธ.ค. 57   |
| CPN รีเทล โกรท  | Shop   |                       |     |              |
|                |        | รัชดา-พระราม 2         |     |              |
+----------------+--------+-----------------------+-----+--------------+
| บริษัท ออลซีซันส์   | T      | ชั้น 3                  | 57  | 1 ก.ย. 54 -  |
|                | elewiz | อาคารออลซีซันส์คอมเพล็กซ์  | .00 | 31 ส.ค. 57   |
| พร็อพเพอร์ตี้ จำกัด | Shop   |                       |     |              |
|                |        | ห้อง 336/3             |     |              |
+----------------+--------+-----------------------+-----+--------------+
| บริษัท           | T      | ชั้นใต้ดิน อาคารศูนย์การค้า  | 32  | 8 ก.พ. 54 -  |
| บ              | elewiz | บิ๊กซีซูเปอร์เซ็นเตอร์       | .50 | 7 ก.พ. 57    |
| ิ๊กซีซูเปอร์เซ็นเตอร์ | Shop   | สาขาบางนา             |     |              |
| จํากัด (มหาชน)   |        |                       |     |              |
+----------------+--------+-----------------------+-----+--------------+
|                | T      | ห้อง GCRB109           | 25  | 2 พ.ย. 56 –  |
|                | elewiz | ศูนย์การค้าบิ๊กซี           | .00 | 1 พ.ย. 59    |
|                | Shop   | ซูเปอร์เซ็นเตอร์ บางพลี    |     |              |
+----------------+--------+-----------------------+-----+--------------+
|                | T      | ห้อง F1/10 ห้างคาร์ฟูร์    | 19  | 1 พ.ย. 54 –  |
|                | elewiz | สาขาพระราม 2          | .31 | 31 ต.ค. 57   |
|                | E      |                       |     |              |
|                | xpress | ชั้นใต้ดิน ศูนย์การค้า       | 14  | 9 มี.ค. 55 –  |
|                |        | บิ๊กซีซูเปอร์              | .06 | 8 มี.ค. 58    |
|                | T      |                       |     |              |
|                | elewiz | เซ็นเตอร์               |     |              |
|                | Shop   | สาขาดอนเมืองสะพานใหม่   |     |              |
+----------------+--------+-----------------------+-----+--------------+
| บริษัท           | T      | ชั้น 5 ห้อง A1           | 44  | 11 มิ.ย.56 -  |
| บางนาเซ็นทรัล    | elewiz | ศูนย์การค้าเซ็นทรัลซิตี้      | .88 | 10 มิ.ย.59    |
| พร็อพเพอร์ตี้ จำกัด | Shop   | บางนา                 |     |              |
+----------------+--------+-----------------------+-----+--------------+
| บริษัท           | TWZ    | ชั้น 2 ห้อง 231          | 76  | 28 ส.ค. 54 - |
| เซ็นทรัลพัฒนา     | Shop   | อาคารศูนย์การค้า         | .41 | 27 ส.ค. 57   |
|                |        |                       |     |              |
| จำกัด (มหาชน)   |        | เซ็นทรัลพลาซ่า ลาดพร้าว   |     |              |
+----------------+--------+-----------------------+-----+--------------+
|                | TWZ    | ห้อง 320 ชั้น 3          | 36  | 31 ม.ค. 56 – |
|                | Shop   | ศูนย์การค้าเซ็นทรัลเชียงใหม่ | .64 | 30 ม.ค. 57   |
+----------------+--------+-----------------------+-----+--------------+
|                | TWZ    | ห้อง B18 ชั้น B1         | 51  | 14 ธ.ค. 54-  |
|                | Shop   | ศูนย์การค้าเซ็นทรัลพระราม  | .61 | 14 ธ.ค. 57   |
|                |        | 9                     |     |              |
+----------------+--------+-----------------------+-----+--------------+
| บริษัท อะเมทิสต์   | TWZ    | ชั้น 1 ห้อง A-16         | 44  | 1 ธ.ค. 55 -  |
| เดเวลลอปเม้นท์   | Shop   | ส่วนพลาซ่า              | .00 | 30 พ.ย. 58   |
| จำกัด           |        |                       |     |              |
|                |        | โครงการ ไอที สแควร์     |     |              |
+----------------+--------+-----------------------+-----+--------------+
| ห้างหุ้นส่วนจำกัด   | T      | A 115, A122, A126     | 22  | 1 ม.ค. 57 –  |
| รัจนาการ (2530) | elewiz | ตลาดบองมาเช่           | .70 | 31 ธ.ค. 57   |
|                | E      |                       |     |              |
|                | xpress |                       |     |              |
+----------------+--------+-----------------------+-----+--------------+
| บริษัท ตึกคอม     | TWZ    | ห้อง 2R056-2R057 โซน   | 40  | 1 ธ.ค. 56 –  |
| เอ็นอี จำกัด สาขา | Shop   | Mobile Terminal       | .40 | 31 มี.ค. 57   |
| 1              |        | ศูนย์การค้าโฆษะ          |     |              |
+----------------+--------+-----------------------+-----+--------------+
| บริษัท เอ็ม บี เค  | TWZ    | ห้อง F04D1500 ชั้น 4     | 60  | 16 ม.ค. 56   |
| จำกัด           | Shop   | อาคารเอ็ม บี เค เซ็นเตอร์ | .95 | -15 ม.ค. 57  |
+----------------+--------+-----------------------+-----+--------------+
| บริษัท           | T      | ชั้น 1 ศูนย์การค้าโฮมโปร   | 42  | 1 ม.ค. 57 –  |
| เจเอเอสแอสเซ็ท  | elewiz | สาขาบางนา             | .00 | 31 มี.ค. 57   |
| จำกัด           | E      |                       |     |              |
|                | xpress |                       |     |              |
+----------------+--------+-----------------------+-----+--------------+
| บริษัท เอสซี      | T      | อาคารชินวัตรทาวเวอร์ 3   | 24  | 1 ธ.ค. 56 –  |
| แอสเสท         | elewiz | ชั้น 2 ห้อง L007/1       | .60 | 30 พ.ย. 59   |
| คอร์ปอเรชั่น จำกัด | Shop   |                       |     |              |
| (มหาชน)        |        |                       |     |              |
+----------------+--------+-----------------------+-----+--------------+
| คุณสำรวม        | TWZ    | 100/1-2 ถ.ประสาทวิถี    | 35  | 1 พ.ค. 55 –  |
| จินตสุเมธ        | Shop   | ต.แม่สอด อ.แม่สอด จ.ตาก | .20 | 30 เม.ย. 58  |
+----------------+--------+-----------------------+-----+--------------+
| ห้างหุ้นส่วนจำกัด   | TWZ    | 105/1 ห้อง F105-106    | 31  | 1 ม.ค. 56 –  |
| รัจนาการ (2530) | Shop   | ตลาดบองมาร์เช่          | .38 | 31 ธ.ค. 56   |
+----------------+--------+-----------------------+-----+--------------+
| คุณรัชนี คูวัฒนา    | TWZ    | 269/25 ถ.ศรีสุริยวงศ์     | 17  | 1 ธ.ค. 56 –  |
|                | Shop   | ต.หน้าเมือง อ.เมือง      | .00 | 30 พ.ย. 57   |
|                |        | จ.ราชบุรี               |     |              |
+----------------+--------+-----------------------+-----+--------------+
| นางสาวพร       | สำนักง  | 18/2 ถ.เทศบาลสงเคราะห์ | 600 | 5 ก.ค. 48 –  |
| เกษมวุฒิ         | านและค | แขวงลาดยาว เขตจตุจักร   | .00 | 4 ก.ค. 57    |
|                | ลังสินค้า | กทม. 10900            |     |              |
+----------------+--------+-----------------------+-----+--------------+
| บจก. เอส       | สำนัก   | 3/1 ถ.เทศบาลสงเคราะห์  | 1,  | 1 ม.ค. 57 –  |
| บริหารจัดการ     | งานและ | แขวงลาดยาย            | 050 | 31 ธ.ค. 57   |
|                |        |                       | .00 |              |
|                | ค      | เขตจตุจักร กทม. 10900   |     |              |
|                | ลังสินค้า |                       |     |              |
+----------------+--------+-----------------------+-----+--------------+

3.  รายละเอียดสิทธิการเช่า

ณ วันที่ 31 ธันวาคม 2556
บริษัทมีทรัพย์สินซึ่งเป็นสิทธิการเช่าพื้นที่ที่ใช้ในการประกอบธุรกิจจากผู้ให้ซึ่งสามารถสรุปได้ดังนี้

+--------------------+--------+----+------------+--------+----------+
| ที่ตั้ง                | วัตถ    | พ  | ระยะ       | ภา     | มูล       |
|                    | ุประสงค์ | ื้นที่ | เวลาการเช่า | ระผูกพัน | ค่าตามบัญชี |
|                    |        |    |            |        |          |
|                    |        | (  |            |        | 31 ธ.ค.  |
|                    |        | ตร |            |        | 2556     |
|                    |        | .ม |            |        | (ล้านบาท) |
|                    |        | .) |            |        |          |
+====================+========+====+============+========+==========+
| ห้อง 333/1 ชั้น 3     | T      | 6  | 1 ม.ค.     | จดจ    | 0.61     |
| อาคารศ             | elewiz | 0. | 46 - 3     | ำนองกับ |          |
| ูนย์การค้าเซ็นทรัลพลาซ่า | Shop   | 90 | มี.ค. 58    | ธนาคาร |          |
| ปิ่นเกล้า             |        |    |            |        |          |
+--------------------+--------+----+------------+--------+----------+
| ห้อง 334 ชั้น 3       | T      | 7  | 1 ม.ค.     | จดจ    | 0.79     |
| อาคารศ             | elewiz | 8. | 46 - 3     | ำนองกับ |          |
| ูนย์การค้าเซ็นทรัลพลาซ่า | Shop   | 20 | มี.ค. 58    | ธนาคาร |          |
| ปิ่นเกล้า             |        |    |            |        |          |
+--------------------+--------+----+------------+--------+----------+
| ห้อง 305 ชั้น 3       | T      | 7  | 10 ต.ค.    | จดจ    | 2.00     |
| อาคารศ             | elewiz | 5. | 40 - 10    | ำนองกับ |          |
| ูนย์การค้าเซ็นทรัลพลาซ่า | Shop   | 20 | ต.ค. 65    | ธนาคาร |          |
| พระราม 3           |        |    |            |        |          |
+--------------------+--------+----+------------+--------+----------+
| ห้อง 509A ชั้น 5      | T      | 11 | 1 ต.ค.     | จดจ    | 2.45     |
| ศูนย์การค้าเซ็นทรัลซิตี้   | elewiz | 0. | 44 - 30    | ำนองกับ |          |
| บางนา              | Shop   | 00 | มิ.ย. 66    | ธนาคาร |          |
+--------------------+--------+----+------------+--------+----------+
| ห้อง 341/2 ชั้น 3     | TWZ    | 5  | 20 มี.ค.    | -      | 0.44     |
| ศ                  | Shop   | 8. | 50 - 3     |        |          |
| ูนย์การค้าเซ็นทรัลพลาซ่า |        | 73 | พ.ย. 57    |        |          |
| ปิ่นเกล้า             |        |    |            |        |          |
+--------------------+--------+----+------------+--------+----------+

นอกจากนี้ บริษัทได้เข้าทำสัญญาสิทธิการเช่าจากการเช่าที่ดินกับการรถไฟแห่งประเทศไทย
บนถนนรัชดาภิเษก เนื้อที่ประมาณ 6,126 ตารางเมตร รวมทั้ง บริษัท ปิยะชาติ จำกัด
ที่บริษัทได้ซื้อหุ้นมาจากผู้ถือหุ้นเดิม ซึ่งได้แก่ บริษัท อาร์ที โฮลดิ้ง จำกัด และบริษัท บางกอก
ฟอเรสต์ จำกัด เมื่อวันที่ 1 ตุลาคม 2556
ส่งผลให้บริษัทมีประโยชน์จากการใช้สัญญาสิทธิการเช่าที่ดินจากการรถไฟแห่งประเทศไทย
บนถนนรัชดาภิเษก เนื้อที่เพิ่มขึ้นอีกประมาณ 5,909.20 ตารางเมตร ซึ่งมีมูลค่ารวมตามบัญชี ณ
วันที่ 31 ธันวาคม 2556 เท่ากับ 184.20 ล้านบาท เพื่อดำเนินการก่อสร้างโฮมออฟฟิศ
อาคารสำนักงาน เพื่อการพาณิชย์ โดยสิทธิการเช่าประกอบด้วยสัญญาเช่า 4 ฉบับได้แก่

1.  สัญญาเช่าที่ดินเพื่อปลูกสร้างอาคาร เริ่มตั้งแต่วันที่ 10 มีนาคม 2551 ถึงวันที่ 31 ธันวาคม
    2555 จำนวน 2 ฉบับ

2.  สัญญาเช่าที่ดินพร้อมสิ่งปลูกสร้างอาคาร เพื่อดำเนินการจัดหาผลประโยชน์ เริ่มตั้งแต่วันที่ 1
    มกราคม 2556 ถึงวันที่ 14 สิงหาคม 2574 จำนวน 2 ฉบับ

ทั้งนี้ สิ่งปลูกสร้างทั้งหมดในพื้นที่เช่า ไม่ว่ากรณีใดๆ
ก็ตามให้ตกเป็นกรรมสิทธิ์ของการรถไฟแห่งประเทศไทยทั้งสิ้นทันทีที่ลงมือปลูกสร้างหรือติดตั้ง
และบริษัทและบริษัทย่อยต้องจ่ายค่าเช่ารายปีซึ่งเป็นไปตามสัญญาเช่าทั้ง 4
ฉบับกับการรถไฟแห่งประเทศไทย

3.  ลูกหนี้การค้า

  5.4.1 นโยบายการให้เครดิต

บริษัทมีนโยบายการขายปลีกเป็นเงินสดให้แก่ลูกค้ารายย่อยทั่วไป
และจะมีการให้เครดิตกับลูกค้าเฉพาะในส่วนของการขายส่งสำหรับตัวแทนจำหน่าย
โดยมีนโยบายให้เครดิตกับลูกค้าประมาณ 30-60 วัน ขึ้นอยู่กับสินค้า สถานะการเงินของลูกค้า
และหลักประกัน
โดยผู้บริหารฝ่ายขายจะร่วมพิจารณากับฝ่ายบัญชีและฝ่ายการเงินในการกำหนดวงเงินเครดิตในการซื้อสินค้าของลูกค้าแต่ละราย
โดยบริษัทมีแนวทางในการบริหารเครดิต ดังนี้

  1. การเปิดบัญชี และการแต่งตั้งตัวแทนจำหน่าย

บริษัทจะประเมินความสามารถในการจัดจำหน่ายและศักยภาพทางด้านการตลาดของตัวแทนจำหน่ายแต่ละราย
โดยพิจารณาจาก

-   ความเชี่ยวชาญทางธุรกิจ

-   ด้านศักยภาพทางการตลาด

-   ด้านความพร้อมในการเป็นตัวแทนจำหน่าย

-   ด้านทำเลที่ตั้ง

-   ด้านการปฏิบัติตามนโยบายของบริษัท

  2. การอนุมัติการให้สินเชื่อ

  บริษัทจะประเมินสินเชื่อ เพื่อกำหนดวงเงินเครดิต โดยพิจารณาจาก

-   ลักษณะนิสัยของลูกค้า

-   ความสามารถในการจ่ายคืนหนี้

-   เงินทุน

-   หลักประกัน

-   สถานการณ์ทั่วไป เช่น สถานการณ์ทางเศรษฐกิจ ความต้องการในสินค้าที่จำหน่าย เป็นต้น

  3. การเรียกเก็บเงิน

  บริษัทมีนโยบายในการเรียกเก็บเงิน ดังนี้

-   การติดตามและตรวจสอบการเรียกเก็บเงินจากลูกหนี้เป็นประจำ

-   การวิเคราะห์สถานภาพลูกหนี้และจำนวนเงินค้างชำระ
    โดยการใช้เครื่องมือในการบริหารลูกหนี้ ได้แก่
    รายงานบัญชีลูกหนี้รายตัวเพื่อตรวจสอบประวัติการขาย การเรียกเก็บเงิน
    ระยะเวลาการเก็บหนี้ ระยะเวลาค้างชำระ
    รวมทั้งมีการแยกประเภทลูกหนี้บางรายที่มีสัญญาณบ่งชี้ว่าอาจมีปัญหาในการเรียกเก็บเงิน
    เพื่อติดตามดูแลอย่างใกล้ชิด

โดยฝ่ายบัญชีและฝ่ายการเงินจะทำการวิเคราะห์สถานะของลูกค้าอย่างต่อเนื่อง
ซึ่งการดำเนินการอย่างมีระบบตามที่กล่าวมาข้างต้น
ทำให้บริษัทสามารถบริหารจัดการลูกหนี้การค้าได้อย่างมีประสิทธิภาพ

  5.4.2 นโยบายการตั้งสำรองค่าเผื่อหนี้สงสัยจะสูญ และประมาณการค่าเผื่อการลดหนี้

ตลอดระยะเวลาที่ผ่านมา
บริษัทมีนโยบายที่จะตั้งค่าเผื่อหนี้สงสัยจะสูญจากลูกหนี้การค้าโดยพิจารณาจากลูกหนี้แต่ละรายที่คาดว่าจะไม่ได้รับชำระหนี้
โดยอาศัยประสบการณ์ในการเรียกเก็บเงินในอดีต และสถานะปัจจุบันของลูกหนี้
คงค้าง ส่งผลทำให้บริษัทมีการตั้งสำรองหนี้สงสัยจะสูญค่อนข้างน้อย
เนื่องจากบริษัทพิจารณาแล้วเห็นว่าลูกหนี้ที่ค้างชำระของบริษัทส่วนใหญ่เป็นคู่ค้าที่ทำธุรกิจกับบริษัทเป็นเวลาประมาณ
3 ปี ซึ่งมีการตรวจสอบด้วยความระมัดระวังก่อนที่จะให้เครดิต
รวมทั้งมีการวิเคราะห์สถานะลูกค้าอย่างต่อเนื่อง
ทำให้บริษัทมั่นใจว่าจะสามารถเรียกเก็บเงินได้ครบทั้งจำนวน

  รายละเอียดลูกหนี้การค้าของบริษัท ในปี 2554- 2556 เป็นดังนี้

  (หน่วย : ล้านบาท)

  ------------------------------------- ------------ ------------ -------------
                                        31 ธ.ค. 2554 31 ธ.ค. 2555 31 ธ.ค. 2556

  ลูกหนี้การค้าขายไม่ขาด                     2.57         3.91         8.60

  อยู่ในกำหนดชำระ (30-60 วัน)              498.43       532.15       536.69

  เกินกำหนดชำระ                                                    

  1-30 วัน                               33.19        85.42        153.37

  31-60 วัน                              -            -            0.01

  61-90 วัน                              0.05         -            0.18

  91 วันขึ้นไป                             0.03         0.02         0.08

  รวม                                   534.27       621.50       698.93

  หัก ค่าเผื่อหนี้สงสัยจะสูญ                    (0.02)       (0.02)       (0.02)

  หัก                                    (2.41)       (3.65)       (8.60)
  ประมาณการค่าเผื่อการลดหนี้จากการรับคืนสินค้า                             

  ลูกหนี้การค้าสุทธิ                          531.84       617.83       690.31
  ------------------------------------- ------------ ------------ -------------

เพื่อให้การบริหารลูกหนี้เป็นไปอย่างมีประสิทธิภาพมากขึ้น
บริษัทจึงได้กำหนดนโยบายการตั้งค่าเผื่อหนี้สงสัยจะสูญของบริษัทดังนี้

1.  พิจารณาตั้งค่าเผื่อหนี้สงสัยจะสูญ สำหรับลูกหนี้การค้าที่ค้างชำระตั้งแต่ 1-90 วัน
    นับจากวันครบกำหนดชำระตามใบแจ้งหนี้ของบริษัท ในอัตราร้อยละ 0.50
    ของลูกหนี้การค้าตามสัดส่วนการรับชำระภายหลังวันสิ้นงวดระยะเวลาบัญชี

2.  พิจารณาตั้งค่าเผื่อหนี้สงสัยจะสูญ สำหรับลูกหนี้การค้าที่ค้างชำระเกินกว่า 90 วัน
    นับจากวันครบกำหนดชำระตามใบแจ้งหนี้ของบริษัท ในอัตราร้อยละ 100.00
    ของลูกหนี้การค้าตามสัดส่วนการรับชำระภายหลังวันสิ้นงวดระยะเวลาบัญชี

3.  สินค้าคงเหลือ

เพื่อให้มูลค่าสินค้าคงเหลือในงบการเงินสะท้อนมูลค่าที่แท้จริง
บริษัทจึงบันทึกมูลค่าสินค้าคงเหลือตามราคาทุนด้วยวิธีถัวเฉลี่ยเคลื่อนที่
หรือมูลค่าสุทธิที่จะได้รับแล้วแต่มูลค่าใดจะต่ำกว่า

บริษัทมีการพัฒนาระบบการจัดการสินค้าคงคลังให้มีประสิทธิภาพมากขึ้น โดยใช้ระบบ Inventory
Online เชื่อมโยงข้อมูลสินค้าคงคลังของทุกสาขา
ทำให้บริษัทสามารถตรวจสอบความเคลื่อนไหวของสินค้าแต่ละรุ่น
แต่ละผลิตภัณฑ์ในแต่ละสาขาได้ตลอดเวลา
ทำให้บริษัทสามารถควบคุมและจัดการสินค้าคงคลังได้อย่างมีประสิทธิภาพมากยิ่งขึ้น รวมทั้ง
บริษัทมีการตรวจนับสินค้าคงเหลือทุกสาขาทุกสิ้นวัน
ในขณะที่ที่คลังสินค้าบริษัทจะจัดแบ่งพนักงานตรวจนับตามประเภทของผลิตภัณฑ์
โดยจะทำการสุ่มตรวจนับสินค้าตามหน่วยนับ (กล่อง)
เพื่อทำการเปรียบเทียบยอดสินค้าคงเหลือกับรายงานสินค้าคงคลังจากระบบ Inventory ของบริษัท
นอกจากนี้ฝ่ายตรวจสอบภายในของบริษัทจะตรวจนับสินค้าในแต่ละสาขา
และที่คลังสินค้าอย่างสม่ำเสมอตามแผนการตรวจสอบภายใน ซึ่งจากมาตรการดังกล่าว
ส่งผลทำให้บริษัทมียอดสูญหายของสินค้าคงคลังต่ำมาก

มูลค่าสินค้าคงเหลือของบริษัท ในปี 2554- 2556 มีรายละเอียดดังนี้

  (หน่วย : ล้านบาท)

  -------------------------------- ------------- ------------ ------------
                                   31 ธ.ค. 2554  31 ธ.ค. 2555 31 ธ.ค. 2556

  โทรศัพท์เคลื่อนที่ บัตรเติมเงิน           887.95        954.54       1,016.29
  และอุปกรณ์เสริม                                                

  อะไหล่เพื่อซ่อม                      3.53          3.65         3.96

  คอมพิวเตอร์                        0.27          -            -

  รวม                              891.75        958.19       1,020.25

  หัก ค่าเผื่อการลดมูลค่าสินค้าคงเหลือ/     (29.02)       (26.88)      (25.82)
  สินค้าล้าสมัย                                                   

  บวก ประมาณการต้นทุนสินค้ารับคืน        1.07          1.94         3.37

  สินค้าคงเหลือสุทธิ                    863.80        933.25       997.80
  -------------------------------- ------------- ------------ ------------

โดยอายุสินค้าคงเหลือ ณ สิ้นปี 2556 เป็นดังนี้

  ----------------------------------- -----------------------------------
  อายุสินค้าคงเหลือ                       มูลค่า (ล้านบาท)

  1-180 วัน                            979.36

  181-270 วัน                          24.48

  271-365 วัน                          3.03

  1 ปีขึ้นไป                             13.38

  มูลค่ารวม                             1,020.25
  ----------------------------------- -----------------------------------

และเพื่อให้การบริหารสินค้าคงคลังของบริษัทมีประสิทธิภาพมากขึ้น
บริษัทได้กำหนดนโยบายการตั้งสำรองสินค้าล้าสมัยดังนี้

1.  พิจารณาตั้งสำรองสินค้าล้าสมัย ตามหลักเกณฑ์การลดมูลค่าสินค้าตามราคาตลาด (Mark to
    Market Provisioning)
    สำหรับสินค้าคงเหลือประเภทโทรศัพท์เคลื่อนที่และบัตรเติมเงินทุกรายการ

2.  พิจารณาตั้งสำรองสินค้าล้าสมัย ตามหลักเกณฑ์การพิจารณาอายุสินค้าคงเหลือดังต่อไปนี้

-   สินค้าคงเหลือที่มีอายุ 1-180 วัน ไม่ตั้งสำรอง

-   สินค้าคงเหลือที่มีอายุ 181-270 วัน ตั้งสำรองในอัตราร้อยละ 25

-   สินค้าคงเหลือที่มีอายุ 271-365 วัน ตั้งสำรองในอัตราร้อยละ 50

-   สินค้าคงเหลือที่มีอายุ 1 ปีขึ้นไป ตั้งสำรองในอัตราร้อยละ 100

3. ในกรณีสินค้าคงเหลือรายการใดที่มีการพิจารณาตั้งสำรองสินค้าล้าสมัยทั้งข้อ 1 และข้อ 2
ให้ใช้จำนวนสูงสุดที่คำนวณได้ตามวิธีการในข้อใดข้อหนึ่งเท่านั้น เป็นจำนวนสำรองที่ตั้งขึ้น

ณ วันที่ 31 ธันวาคม 2556 บริษัทมีค่าเผื่อการลดมูลค่าสินค้าคงคลังและค่าเผื่อสินค้าล้าสมัย จำนวน
25.82 ล้านบาท ตามนโยบายการตั้งสำรองสินค้าคงคลังของบริษัท

3.  นโยบายการลงทุนในบริษัทย่อยและบริษัทร่วม

บริษัทมีนโยบายลงทุนในบริษัทที่จะช่วยสนับสนุนการดำเนินธุรกิจของบริษัท เมื่อวันที่ 17 ธันวาคม
2553 ที่ประชุมคณะกรรมการบริษัทครั้งที่ 5/2553 มีมติอนุมัติในการลงทุนในต่างประเทศ
เพื่อสนับสนุนธุรกิจของบริษัท โดยอนุมัติการจัดตั้งบริษัท “TWZ INTERNATIONAL LIMITED”
ในเขตบริหารพิเศษฮ่องกง ประเทศจีน ทุนจดทะเบียน HKD 1,000,000
(หนึ่งล้านเหรียญดอลล่าร์ฮ่องกง) โดยบริษัทจะถือหุ้น 100% ซึ่งใช้เงินทุนหมุนเวียนของบริษัท
เพื่อประกอบธุรกิจรับจัดหาและจัดจำหน่ายโทรศัพท์เคลื่อนที่และอุปกรณ์สื่อสารทุกชนิดทั่วโลก
ซึ่งจัดตั้งเรียบร้อยแล้ว เมื่อวันที่ 13 มกราคม 2554
และอนุมัติการจัดตั้งสำนักงานตัวแทนในเมืองเซินเจิ้น ประเทศจีน
เพื่อช่วยบริษัทในการบริหารต้นทุนสินค้าและควบคุมคุณภาพของสินค้าซึ่งได้ดำเนินการจดทะเบียน
จัดตั้งสำนักงานตัวแทนเสร็จแล้วเมื่อวันที่ 16 กุมภาพันธ์ 2555

เมื่อวันที่ 26 สิงหาคม 2556 ที่ประชุมวิสามัญผู้ถือหุ้น ครั้งที่ 1/2556 ได้มีมติอนุมัติการซื้อหุ้นของ
บริษัท ปิยะชาติ จำกัด จากผู้ถือหุ้นเดิม ซึ่งได้แก่ บริษัท อาร์ที โฮลดิ้ง จำกัด และ บริษัท บางกอก
ฟอเรสต์ จำกัด (ผู้ขาย) จำนวน 49,998 หุ้น คิดเป็นสัดส่วนประมาณร้อยละ 100
ของทุนจดทะเบียนของ บริษัท ปิยะชาติ จำกัด รวมเป็นเงินทั้งสิ้น 120 ล้านบาท ซึ่ง ณ วันที่ 1
ตุลาคม 2556 บริษัท อาร์ที โฮลดิ้ง จำกัด และ บริษัท บางกอก ฟอเรสต์ จำกัด
ได้ทำหนังสือสัญญาโอนหุ้นของบริษัท ปิยะชาติ จำกัด ให้กับบริษัทแล้ว ทั้งนี้
บริษัทได้ทำสัญญาซื้อขายหุ้นของ บริษัท ปิยะชาติ จำกัด และสัญญาซื้อหุ้นคืนกับ บริษัท อาร์ที โฮลดิ้ง
จำกัด และ บริษัท บางกอก ฟอเรสต์ จำกัด โดยมีสาระสำคัญดังนี้

บริษัทได้ทำสัญญาซื้อขายหุ้นของ บริษัท ปิยะชาติ จำกัด กับ บริษัท อาร์ที โฮลดิ้ง จำกัด และ บริษัท
บางกอก ฟอเรสต์ จำกัด ในมูลค่า 120 ล้านบาท โดยมีเงื่อนไขในการชำระค่าหุ้นที่เป็นสาระสำคัญ
คือ ผู้ขายจะต้องส่งมอบตราสาร
เอกสารแสดงการโอนกรรมสิทธิ์รวมไปถึงเอกสารอื่นใดที่ผู้ซื้อร้องขอและบริษัทเพื่อเป็นการประกันหรือยืนยันกรรมสิทธิ์และผลประโยชน์ของผู้ซื้อหุ้นรวมถึงการส่งมอบตราสารการโอนหุ้นที่ได้ลงนามแล้ว

บริษัทได้ทำสัญญาซื้อหุ้นคืนของบริษัท ปิยะชาติ จำกัด กับ บริษัท อาร์ที โฮลดิ้ง จำกัด และ บริษัท
บางกอก ฟอเรสต์ จำกัด (ผู้ขาย)
โดยมีเงื่อนไขการซื้อและการชำระราคาค่าซื้อหุ้นที่ซื้อขายที่เป็นสาระสำคัญ ดังนี้

-   บริษัทมีสิทธิที่จะให้ผู้ขายซื้อคืนหุ้นทั้งหมด หากกำไรสุทธิของบริษัท ปิยะชาติ จำกัด สำหรับงวดปี
    2556-2559 รวมกันแล้วน้อยกว่า 150 ล้านบาท หากบริษัทใช้สิทธิ
    ผู้ขายจะต้องซื้อหุ้นและชำระเงินภายในกำหนดระยะเวลา 1 เดือน
    ภายหลังจากที่บริษัทนำส่งงบการเงินประจำปี 2559 ผ่านระบบตลาดหลักทรัพย์ฯ
    แต่หากมีหนี้หรือรายการระหว่างกันค้างอยู่
    บริษัทและผู้ขายมีหน้าที่ที่ต้องดำเนินการเคลียร์ให้แล้วเสร็จก่อนการซื้อคืน

-   ผู้ขายตกลงร่วมกันที่จะซื้อหุ้นทั้งหมดคืนจากบริษัทจำนวน 49,998 หุ้น ในมูลค่า 120 ล้านบาท
    ทั้งนี้ หากในช่วงเวลาก่อนการซื้อคืนบริษัทได้รับเงินปันผลในช่วงเวลาที่ผ่านมา
    จะต้องนับรวมเป็นส่วนหนึ่งการจ่ายชำระเงินค่าซื้อคืน
    โดยให้หักออกจากยอดเงินที่ต้องจ่ายชำระทั้งสิ้น

-   หากบริษัทมีการให้กู้ยืมแก่บริษัท ปิยะชาติ จำกัด ในการดำเนินโครงการ
    และยังมียอดเงินกู้ยืมคงค้างและดอกเบี้ยค้างชำระ
    เมื่อผู้ขายมีการซื้อหุ้นคืนตามเงื่อนไขการซื้อหุ้นคืนทั้งหมดแล้ว
    จะต้องชำระคืนเงินกู้ยืมคงค้างและดอกเบี้ยค้างชำระแก่บริษัทในทันที ณ วันที่ทำการซื้อหุ้นคืน

ณ วันที่ 1 ตุลาคม 2556 บริษัทได้มีอำนาจควบคุมบริษัทย่อย
เนื่องจากบริษัทได้รับโอนหุ้นทั้งหมดจากผู้ถือหุ้นเดิมและมีเงื่อนไขการซื้อหุ้นจากผู้ถือหุ้นเดิมตามข้อตกลงที่กล่าวข้างต้น

เมื่อวันที่ 16 กันยายน 2556 ทีประชุมคณะกรรมการบริษัท ครั้งที่ 6/2556
บริษัทได้มีมติเป็นเอกฉันท์ให้จัดตั้งบริษัท ทีแซด เทรดดิ้ง จำกัด เป็นบริษัทย่อย ทุนจดทะเบียน
3,000,000 บาท จำนวน 300,000 หุ้น มูลค่าหุ้นละ 10 บาท
กำหนดให้บริษัทลงทุนประมาณร้อยละ 100 โดยมีวัตถุประสงค์เพื่อเป็นผู้จำหน่าย นำเข้า และส่งออก
พร้อมทั้งให้บริการหลังการขายสำหรับสินค้าประเภทโทรศัพท์เคลื่อนที่ อุปกรณ์เสริม คอมพิวเตอร์
และสินค้าอิเล็กทรอนิกส์ ฯ บริษัทได้ดำเนินการจดทะเบียนจัดตั้งบริษัทที่กระทรวงพาณิชย์แล้วในวันที่
20 กันยายน 2556

6. ข้อพิพาททางกฎหมาย

-

7. การวิจัยและพัฒนา

จากการที่บริษัทประกอบธุรกิจจัดหาผลิตภัณฑ์เพื่อจําหน่าย ดังนั้น
บริษัทจึงมีการวิจัยและพัฒนาผลิตภัณฑ์ร่วมกับผู้ผลิตหรือผู้จัดจำหน่าย
โดยผู้ผลิตโทรศัพท์เคลื่อนที่หรือผู้จัดจำหน่ายตราผลิตภัณฑ์ต่างๆ
จะทำหน้าที่ในการทำวิจัยและพัฒนาเพื่อส่งผลิตภัณฑ์มาให้บริษัทพิจารณา
และดำเนินการวิจัยและพัฒนาเพื่อให้สอดคล้องกับกลุ่มลูกค้าเป้าหมายของบริษัท
ทั้งนี้บริษัทจะมีการปรับปรุงรูปแบบ
และเพิ่มเติมฟังก์ชั่นการใช้งานที่เหมาะสมสำหรับกลุ่มลูกค้าเป้าหมายในแต่ละกลุ่ม
โดยบริษัทจะทำการสำรวจความคิดเห็นและความต้องการของลูกค้า
ทั้งตัวแทนจำหน่ายและผู้บริโภคอย่างสม่ำเสมอ เพื่อให้ทราบถึงการเปลี่ยนแปลงและแนวโน้มต่างๆ
และนำข้อมูลที่ได้รับร่วมปรึกษากับผู้ผลิตโทรศัพท์หรือผู้จัดจำหน่าย
เพื่อให้ได้สินค้าที่ตรงตามความต้องการของลูกค้า
ส่งผลทำให้บริษัทสามารถบริหารการตลาดได้อย่างมีประสิทธิภาพมากขึ้น